Llywodraeth Cymru | Datganiad Ysgrifenedig - Casglu a Rheoli Trethi Datganoledig\nHafan > Amdanom ni > Y Cabinet a'r Gweinidogion > Datganiadau > Datganiad Ysgrifenedig - Casglu a Rheoli Trethi Datganoledig\nHeddiw, rwy'n cyhoeddi mwy o fanylion y trefniadau casglu a rheoli ar gyfer trethi sydd wedi'u datganoli i Gymru o fis Ebrill 2018.\nAr 8 Mawrth, cytunodd Cynulliad Cenedlaethol Cymru yn unfrydol ar Ddeddf Casglu a Rheoli Trethi (Cymru) 2016 a chafodd y Ddeddf Gydsyniad Brenhinol ym mis Ebrill 2016. Mae'r Ddeddf yn gosod sylfeini ein cyfundrefn ar gyfer trethi datganoledig, gan gynnwys sefydlu Awdurdod Cyllid Cymru. Mae'r pwerau yn y Ddeddf yn rhoi'r hyblygrwydd i Awdurdod Cyllid Cymru, fel awdurdod trethi newydd, i dynnu ar allu cyrff eraill drwy ddirprwyo ei swyddogaethau casglu a rheoli trethi.\nYm mis Mehefin 2015, cyhoeddodd Llywodraeth Cymru y byddai Awdurdod Cyllid Cymru yn cydweithio â Cyllid a Thollau Ei Mawrhydi (CThEM) i gasglu a rheoli'r Dreth Trafodiadau Tir. Byddai CThEM yn ymgymryd â'r swyddogaethau yn ymwneud â thrafodiadau a’r swyddogaethau cydymffurfio rheolaidd, a byddai Awdurdod Cyllid Cymru yn ymgymryd â gwaith cymhleth yn gysylltiedig â chydymffurfio, osgoi trethi a gorfodi mewn perthynas â’r Dreth Trafodiadau Tir.\nByddai Awdurdod Cyllid Cymru hefyd yn ymgymryd â'r rhan fwyaf o swyddogaethau casglu a rheoli mewn perthynas â’r Dreth Gwarediadau Tirlenwi, a byddai'n dirprwyo swyddogaethau cydymffurfio a gorfodi i Cyfoeth Naturiol Cymru.\nCyhoeddwyd hefyd y bydd trafodaethau pellach yn cael eu cynnal â CThEM ynglŷn â'r swyddogaethau casglu a rheoli mewn perthynas â’r Dreth Trafodiadau Tir, a chyda Cyfoeth Naturiol Cymru ar y swyddogaethau cydymffurfio a gorfodi mewn perthynas â’r Dreth Gwarediadau Tirlenwi. Ym mhob achos lle bydd swyddogaethau'n cael eu dirprwyo, bydd Awdurdod Cyllid Cymru yn cadw'r cyfrifoldeb cyfreithiol amdanynt a bydd yn parhau i ddal y pwerau cyfreithiol i'w harfer. Bydd polisi a strategaeth yn ymwneud â threthi yn cael eu gosod gan Weinidogion Cymru.\nErs hynny, rydym wedi gwneud llawer o waith gyda CThEM i ddeall yn well sut mae Treth Dir y Dreth Stamp a Threth Dirlenwi bresennol y DU yn gweithredu. Rydym hefyd wedi adolygu'n ofalus y mathau o systemau a gweithrediadau y gallai CThEM a Cyfoeth Naturiol Cymru eu cynnig, ac rydym wedi gwneud gwaith manwl gyda'r ddau sefydliad i gael mwy o eglurder ynghylch sut y byddent yn gallu darparu gwasanaethau i drethdalwyr Cymru.\nHoffwn fanteisio ar y cyfle hwn i ddiolch i CThEM a Cyfoeth Naturiol Cymru am eu hymrwymiad ac am gadw mewn cysylltiad â Llywodraeth Cymru dros y flwyddyn ddiwethaf i benderfynu ar y ffordd orau ymlaen ar gyfer casglu a rheoli trethi datganoledig. Mae gan y ddau sefydliad dipyn o arbenigedd perthnasol a bydd Awdurdod Cyllid Cymru yn parhau i weithio'n agos â hwy i adeiladu awdurdod trethi yng Nghymru sy’n gallu diwallu anghenion trethdalwyr Cymru. Hoffwn ddiolch hefyd i Lywodraeth yr Alban a Revenue Scotland sydd wedi rhoi cyngor a chefnogaeth cwbl amhrisiadwy inni.\nRwy'n cadarnhau heddiw mai Awdurdod Cyllid Cymru fydd yn ymgymryd â’r holl swyddogaethau casglu mewn perthynas â’r Dreth Trafodiadau Tir (a CThEM fydd yn darparu'r arbenigedd a'r wybodaeth drwy roi benthyg aelodau o staff, a secondiad i eraill, i ddatblygu a gwella arbenigedd Awdurdod Cyllid Cymru o ran materion cydymffurfio â’r Dreth Trafodiadau Tir). Bydd Awdurdod Cyllid Cymru yn ymgymryd â'r rhan fwyaf o'r swyddogaethau casglu a rheoli mewn perthynas â’r Dreth Gwarediadau Tirlenwi, a bydd yn gweithio gyda Cyfoeth Naturiol Cymru ar y swyddogaethau cydymffurfio a gorfodi mewn perthynas â’r Dreth Gwarediadau Tirlenwi.\nByddwn yn parhau i gydweithio'n agos â CThEM i adeiladu ar arbenigedd a phrofiad y sefydliad hwn mewn casglu trethi, cydymffurfio a gorfodi. Bydd y trefniant hwn yn helpu i sicrhau bod gan Awdurdod Cyllid Cymru y gallu sydd arno ei angen fel corff i ymgymryd â'r gwaith. Rwyf hefyd yn falch o gael parhau i weithio gyda Cyfoeth Naturiol Cymru sydd â phrofiad unigryw a sgiliau penodol i dirlenwi ac maent wedi meithrin perthynas â gweithredwyr safleoedd tirlenwi.\nMae hwn yn gyfle cyffrous i Gymru ac mae'n gam pwysig ar hyd y llwybr i ddatganoli. Rwy'n hyderus y gall Awdurdod Cyllid Cymru ddarparu gwasanaeth o ansawdd uchel ar gyfer casglu a rheoli'r Dreth Trafodiadau Tir a'r Dreth Gwarediadau Tirlenwi, ill dwy. Mae gan Awdurdod Cyllid Cymru gyfle i roi prosesau treth o ansawdd uchel ar waith. Gall wella safonau gwasanaethau i gwsmeriaid drwy gynnig gwasanaethau digidol sy'n gyson ag anghenion a blaenoriaethau Cymru, a datblygu platfform sy'n ddigon hyblyg i reoli a chasglu trethi y dyfodol os oes angen. Byddwn yn parhau i weithio'n agos gyda'n rhanddeiliaid ar bob lefel.\nMae'n hanfodol bod Awdurdod Cyllid Cymru yn cael ei sefydlu ac yn gweithredu yn y modd mwyaf cost-effeithiol. Ym mis Tachwedd, cyhoeddodd Llywodraeth Cymru amcangyfrifon o gostau sefydlu a gweithredu Awdurdod Cyllid Cymru. Ar y pryd, amcangyfrifwyd y byddai’n costio £4.8m i £6.3m i sefydlu Awdurdod Cyllid Cymru rhwng 2016 a 2017 a 2018 a 2019 a byddai'r costau gweithredu tua £2.8m i £4.3m yn flynyddol, o 2018-19 ymlaen. Rwy’n disgwyl i'r costau sefydlu a gweithredu fod yn gyson â’r amrediad a gyhoeddwyd eisoes.\nByddwn yn dechrau ar y broses ar gyfer penodi cadeirydd cyntaf Awdurdod Cyllid Cymru yn yr hydref. Byddaf yn chwilio am amrywiaeth eang o ymgeiswyr ar gyfer y rôl allweddol hon i adlewyrchu'r bobl y bydd Awdurdod Cyllid Cymru yn eu gwasanaethu. Rwy'n disgwyl i'r cadeirydd fod yn ei swydd erbyn dechrau 2017 er mwyn iddo neu iddi allu recriwtio aelodau i'r bwrdd a fydd yn gallu cynrychioli buddiannau pobl Cymru orau.


Ail gartrefi: Newidiadau posib i'r system gynllunio a chynllun peilot i Ddwyfor | NS4C | Newyddion S4C\nAil gartrefi: Newidiadau posib i'r system gynllunio a chynllun peilot i Ddwyfor\nMae Llywodraeth Cymru wedi cyhoeddi cynllun newydd i geisio lleddfu effeithiau ail gartrefi ar gymunedau lleol.\nFel rhan o'r cynllun fe fydd ymgynghoriad yn cael ei gynnal ar newid y system gynllunio i'r dyfodol.\nYn siarad yn y Senedd dydd Mawrth, fe wnaeth y Gweinidog dros Newid Hinsawdd, Julie James, hefyd amlinellu cynllun peilot ar gyfer ardal Dwyfor yng Ngwynedd o fis Ionawr 2022 ymlaen.\nBydd cyllid o hyd am £1m ar gael i adnewyddu neu brynu cartrefi gwag yn yr ardal, gyda dau swyddog yn cael eu cyflogi'n benodol i ymgynghori gyda'r gymuned leol er mwyn cynnig cymorth i'r farchnad dai yno.\nFel rhan o'r cynllun ehangach, fe allai newidiadau sylweddol gael eu gwneud i'r system gynllunio, gydag awdurdodau lleol derbyn pwerau ychwanegol i reoli faint o ail dai sy'n cael eu hadeiladu.\nBydd y newidiadau yn golygu y byddai'n rhaid i ddatblygwyr chwilio am ganiatâd ychwanegol gan awdurdodau lleol er mwyn adeiladu cartrefi sydd am gael eu defnyddio fel ail dai.\nProtest ddiweddar ar risiau'r Senedd yn galw ar y llywodraeth i weithredu ar sefyllfa ail gartrefi a'u heffaith ar gymunedau\nYn dibynnu ar ganlyniadau'r cynllun peilot, fe fydd y newidiadau yn cael eu cyhoeddi yn ystod haf 2022.\nDaw'r cyhoeddiad ar ôl nifer o brotestiadau ar hyd a lled Cymru yn galw ar y llywodraeth i ymateb i'r argyfwng ail gartrefi.\nWrth siarad yn y Senedd, dyweddod Julie James AS: "Rydym eisiau i bobl ifanc gael gobaith realistig o allu prynu neu rentu tai fforddiadwy yn yr ardal lle cawsant eu magu fel y gallant fyw a gweithio yn eu cymunedau lleol.\n"Gall niferoedd uchel o ail gartrefi a chartrefi gwyliau mewn un ardal fygwth y Gymraeg yn ei chadarnleoedd ac effeithio ar gynaliadwyedd rhai ardaloedd gwledig.\n"Rydym yn genedl groesawgar ac mae twristiaeth yn rhan bwysig o’n heconomi gan ddod â swyddi ac incwm i sawl rhan o Gymru.\n"Ond dydyn ni ddim eisiau pentrefi sy’n orlawn o bobl yn y tymor gwyliau ond fel y bedd yn ystod misoedd y gaeaf am nad oes neb yn byw ynddynt.\n"Mae'r rhain yn faterion cymhleth ac nid oes atebion cyflym. Efallai na fydd yr hyn a allai fod yn iawn i un gymuned yn gweithio i un arall."\nMae menyw ifanc o Ynys Môn wedi dweud bod y sefyllfa ail-gartrefi yn "dorcalonnus".\nMae Lowri Turner, 23, wedi ystyried prynu tŷ ond yn methu oherwydd cynnydd mewn prisiau.\nDywedodd y Llywodraeth ddydd Mawrth y bydd ymgynghoriad yn cael ei gynnal ar newid y system gynllunio. pic.twitter.com/HPxzjMmIkw\n— Newyddion S4C (@NewyddionS4C) November 23, 2021\nDywedodd menyw ifanc wrth raglen Newyddion S4C ei bod yn "methu" prynu tŷ ar Ynys Môn, lle gafodd ei geni, gan fod y prisiau wedi cynyddu gymaint.\nDywedodd Lowri Turner: "Mae'n dorcalonnus, yn enwedig i rywun oedran fi sy'n 23 oed yn dechrau chwilio amdan dai 'lly.\n"Ac mae prisiau, enwedig ar Sir Fôn, ma' nhw jyst 'di cynyddu gymaint. Ac mewn ffordd rili mae'n gwerthu pobl ifanc i ffwrdd o'r ynys.\n"A dim ond hynna, mae'n gwerthu'r iaith hefyd achos mae pobl Cymraeg rŵan, pobl ifanc yn symud o'r ynys i chwilio am rywle i weithio, ac yn amlwg maen nhw'n mynd a'r iaith Gymraeg i ffwrdd," ychwanegodd.\n"Ac wedyn beth sy'n tueddu digwydd ar yr ynys rŵan ydi, pobl sy'n dod o ffwrdd yn prynu'r tai. Yn enwedig ar ôl y cyfnod clo, pobl yn prynu tai a heb hyd yn oed 'di sbïo ar y tŷ cyn ei brynu fo.\n"Mae'n neud 'di bach yn flin 'de achos ti'n hogan wreiddiol o'r ynys, isho bwriadu paratoi cael teulu, a isho yn amlwg cael plant chdi generation nesa ellu i siarad y Gymraeg ag byw ar yr ynys fach brydferth yma."\nSylw penodol i'r Gymraeg\nYn ogystal â'r cynllun peilot yn Nwyfor, fe wnaeth y Gweinidog dros Addysg a'r Iaith Cymraeg, Jeremy Miles, gyhoeddi ymgynghoriad ar fesurau ychwanegol sydd yn benodol i gymunedau lle mae'r Gymraeg yn cael ei siarad yn bennaf.\nFe fydd yr ymgynghoriad yn sail i 'Gynllun Tai mewn Cymunedau Cymraeg' a bydd yn ceisio sicrhau bod cymunedau Cymraeg yn cael eu cynnal medd y llywodraeth.\nWrth gyhoeddi'r manylion, dywedodd Jeremy Miles: "Rydym yn dymuno i'n cymunedau Cymraeg barhau i fod yn lleoedd sydd ag economi hyfyw, lle y gall pobl leol, yn enwedig pobl ifanc, fyw a gweithio a lle gall yr iaith a’n diwylliant Cymreig ffynnu.\n"Er nad oes atebion hawdd, rwy'n hyderus y bydd yr ymyriadau a gynigir heddiw yn gwneud llawer i fynd i'r afael â'n hamcan o sicrhau bod pobl mewn cymunedau Cymraeg eu hiaith yn gallu fforddio byw yn y cymunedau y cawsant eu magu ynddynt."\nWrth ymateb i'r cyhoeddiad, dyweddod arweinydd Cyngor Gwynedd, y Cynghorydd Dyfrig Siencyn:\n“Mae hon yn foment arwyddocaol. Am y tro cyntaf, mae Llywodraeth Cymru wedi cydnabod bod ganddi rôl allweddol i'w chwarae i sicrhau y gall y genhedlaeth hon a chenedlaethau’r dyfodol barhau i fyw yn ein cymunedau arfordirol a gwledig fel mater o gyfiawnder cymdeithasol.\nYchwanegodd y Cynghorydd Siencyn: “Yn dilyn y cyhoeddiad heddiw, gall y trafodaethau ymarferol ynglŷn â rheoli ail gartrefi, cartrefi gwyliau ac AirBnBs ddechrau o ddifri.\n“Trwy wneud hyn gallwn gydweithio i sicrhau fod cynlluniau’r Llywodraeth yn cynnig yr atebion ymarferol sydd eu hangen yn ein cymunedau."


Ymchwil Model Tai Hyfyw CHC a Chymdeithas Llywodraeth Leol Cymru\nHoffai Cartrefi Cymunedol Cymru (CHC) a Chymdeithas Llywodraeth Leol Cymru rannu ein hadroddiad ymchwil diweddaraf; 'Astudiaeth dichonolrwydd ar y rhagolygon o ddatblygu model tai hyfyw ar gyfer rhai â hawl i'r gyfradd tai a rennir yn unig', a gynhaliwyd gan Ganolfan Ymchwil Tai a Chynllunio Caergrawnt.\nCafodd yr adroddiad ymchwil ei gomisiynu yn dilyn y cyhoeddiad am newidiadau i Fudd-dal Tai, fydd yn effeithio ar bobl ifanc sengl dan 35 oed y caiff eu budd-dal tai ei gapio ar y lefel y bernir sydd ei angen i rentu ystafell mewn tŷ a rennir. Mae'r newidiadau eraill yn cynnwys dileu hawl awtomatig i Fudd-dal Tai i rai pobl ifanc 18-21 oed.\nYn y dyfodol, bydd cyfyngiad ar swm y budd-dal y gall y rhan fwyaf o'r grŵp hwn ei hawlio, gyda diffygion cyfartalog o tua £21 yr wythnos rhwng eu hawl i fudd-dal tai a'u rhent. Mae pobl ifanc yn annhebyg iawn i fedru llenwi'r diffyg hwn o'u hincwm budd-daliadau neu enillion ac mae'n annhebyg y bydd Taliadau Tai yn ôl Disgresiwn yn ddigon i helpu'r rhan fwyaf.\nFe wnaethom gomisiynu'r adroddiad ar y cyd i weld beth all Awdurdodau Lleol a Chymdeithasau Tai yng Nghymru ei wneud i gynyddu darpariaeth llety fforddiadwy ar gyfer pobl ifanc sengl dan 35 oed yn y sector tai cymdeithasol, sy'n economaidd hyfyw. Defnyddiodd yr ymchwil arolwg o bobl ifanc yng Nghymru, grwpiau ffocws, cyfweliadau gyda rhanddeiliaid allweddol, yn cynnwys landlordiaid, a dadansoddiad o ddata ar batrymau byw cyfredol.\nMae 'r adroddiad ymchwil yn cynnig yr argymhellion allweddol dilynol:\nCynyddu addysg a hyrwyddo tai a rennir fel yr opsiwn mwyaf hyfyw yn economaidd ar gyfer pobl ifanc sengl ar incwm isel neu fudd-daliadau\nDileu rhwystrau i dai a rennir ar lefel y Deyrnas Unedig, lefel Cymru a'r lefel lleol\nCyllid ar gyfer datblygu a rheolaeth barhaus tai ar gyfer pobl ifanc sengl\nHyrwyddo arfer da wrth ddatblygu a rheoli tai a rennir\nCaiff yr ymchwil a'r argymhellion eu trafod yn fanwl mewn digwyddiad i lansio'r adroddiad ddydd Gwener 17 Mehefin. Bydd CHC a Chymdeithas Llywodraeth Leol Cymru yn parhau i weithio'n agos gyda Llywodraeth Cymru yn dilyn cyhoeddi'r adroddiad i ystyried canfyddiadau'r ymchwil a datblygu'r argymhellion a byddwn yn eich hysbysu sut mae'r gwaith hwn yn mynd rhagddo.\nDarllenwch yr adroddiad fan hyn.


Prosiect Cynhyrchu Proffesiynol\nSeminarau / Tiwtorialau 5 x 1 awr mewn grwp\nSeminarau / Tiwtorialau 3 x 1 awr unigol\nAsesiad Semester Naill ai Traethawd Hir 20,000 o eiriau i gynnwys troednodiadau a llyfryddiaeth. Neu (i)\tCynhyrchiad Perfformiadol neu Gyfryngol (50%); a (ii)\tTraethawd Beirniadol 10,000 o eiriau i gynnwys troednodiadau a llyfryddiaeth (50%). Disgwylir i gynhyrchiad perfformiadol neu gyfyngol byw cyfwerth a 10,000 o eiriau bara am rhwng 30 a 40 munud o hyd. Bydd pob cynhyrchiad perfformiadol byw yn cael ei recordio ar gyfer cofnodion yr Adran. 100%\nAsesiad Ailsefyll Naill ai Traethawd Hir 20,000 o eiriau i gynnwys troednodiadau a llyfryddiaeth. Neu (i)\tCynhyrchiad Perfformiadol neu Gyfryngol (50%) a fydd yn para am 30 a 40 munud o hyd; a (ii)\tTraethawd Beirniadol 10,000 o eiriau i gynnwys troednodiadau a llyfryddiaeth (50%). 100%\n1.\tFfurfio a mynegi cwestiwn ymchwil ynghyd a chynllunio a gweithredu prosesau ymchwil cadarn.\n2.\tDadansoddi canlyniadau ymchwil, gan gyfleu dealltwriaeth o'u pwysigrwydd a'u harwyddocad (gan gynnwys eu cyfyngiadau).\n3.\tPerthnasu'r gwaith ymchwil i'w gyd-destun academaidd, gan gynnwys ymdriniaeth feirniadol o faes damcaniaethol y diwydiannau creadigol.\nCynhyrchiad perfformiadol/cyfryngol a Thraethawd Beirniadol\n1.\tFfurfio a mynegi cwestiwn ymchwil ynghyd a chynllunio a gweithredu prosesau ymchwil cadarn, gan gynnwys meistroli'r strategaethau angenrheidiol ar gyfer llwyfannu perfformiad neu gynhyrchu gwaith cyfryngol yng nghyd-destun cynhyrchiad 'ymarfer-fel-ymchwil'.\n2.\tDangos canlyniadau creadigol sydd wedi eu mynegi drwy ymarfer a hynny o fewn traddodiad ymchwil fel ymarfer, gan gyfleu dealltwriaeth o'u harwyddocad.\n3.\tGwerthuso'r canlyniadau hyn mewn perthynas a gwybodaeth ysgolheigaidd, gan gynnwys gwaith ymarferol, ac mewn perthynas a maes damcaniaethol y diwydiannau creadigol.\nFe fydd y modiwl hwn yn cynnig sesiynau 1 awr i'r grwp cyfan fel a ganlyn:\n1)\tDatblygu'r cynnig ymchwil\n2)\tCynllunio a gweithredu'r prosiect ymchwil\n3)\tAgweddau ar gynllunio cynhyrchiad perfformiadol neu gyfryngol\n4)\tCofnodi a dogfennu'r broses ymchwil\n5)\tGweithdy ysgrifennu\nFe gaiff pob myfyriwr tri sesiwn arolygu unigol gyda'r tiwtor arolygu yn ystod y cyfnod hwn.\nCyfathrebu Bydd pob myfyrwyr yn meithrin sgiliau cyfathrebu ysgrifenedig o safon ysgolheigaidd yn ystod y modiwl hwn ac fe fydd y sawl sydd yn dewis cyflwyno rhan o'r modiwl drwy ymarfer hefyd yn meithrin sgiliau cyfathrebu drwy gynhyrchiad perfformiadol neu gyfryngol\nDatblygu personol a chynllunio gyrfa Bydd y sgiliau trosglwyddadwy yn gyfle i ddatblygu sgiliau personol a chynllunio gyrfa. Gall y prosiect ymchwil fod yn gyfle i'r myfyriwr ystyried eu dewisiadau gyrfa ymhellach.\nDatrys Problemau Sgiliau datrys problemau deallusol, damcaniaethol ac ymarferol; adnabod strategaethau priodol a gweithdrefnau effeithiol i wneud hynny.\nGwaith Tim Dysgir o leiaf 5 seminar ar y cyd, ble disgwylir i bob myfyriwr gyfrannu'n feirniadol ac adeiladol at y gwaith. Yn achos myfyrwyr sydd yn gwneud gwaith cynhyrchu (perfformiadol neu gyfryngol), gellir cydweithio mewn tim i gynhyrchu'r elfen hon (o dan y cyfyngiadau a nodir uchod)\nGwella dysgu a pherfformiad ei hun Datblygir y sgiliau hyn yn ystod y broses o baratoi a chwblhau'r gwaith ymchwil. Rhaid wrth hunanddisgyblaeth, hunan-ysgogiad, hunanfeirniadaeth a sgiliau rheoli amser ar gyfer hyn\nRhifedd Gall myfyrwyr ddefnyddio gwybodaeth rifyddol yn eu hymchwil unigol, os bydd testun a methodoleg eu hymchwil yn caniatau. *Asesir os bydd yn greiddiol i'r fethodoleg a ddefnyddir gan y myfyriwr unigol.\nSgiliau ymchwil Medrau ymchwil annibynnol yn greiddiol i'r modiwl hwn.\nTechnoleg Gwybodaeth Disgwylir i fyfyrwyr gyflwyno gwaith asesedig gan ddefnyddio technoleg gwybodaeth.


A Field Guide to Self Care - Welsh Version | Help for Heroes\nWhat we do / Lessons from the Battlefield / Cymraeg\nCanllaw Ymarferol ar Hunanofal\nRydym yn gryfach gyda'n gilydd: Arwyr yn helpu arwyr\nMae Ein Canllaw Ymarferol ar Hunanofal ar gyfer y dynion a'r menywod sy'n gweithio'n ddiflino yn ein hysbytai ar hyn o bryd. Gobeithiwn y bydd yn adnodd defnyddiol ar gyfer ein harwyr lleol ym maes gofal iechyd, ac ar gyfer unrhyw un arall a all fod yn teimlo o dan straen neu'n orbryderus yn ystod y cyfnod anodd hwn.\nYma yn Help for Heroes, rydym yn deall y frwydr y mae staff y GIG a gweithwyr gofal iechyd eraill yn ei wynebu yn yr ymdrech yn erbyn y coronafeirws.\nRydym wedi cefnogi dros 25,000 o gyn bersonél y Lluoedd Arfog a'u teuluoedd, ac mae nifer ohonynt wedi wynebu sefyllfaoedd tebyg i'r rheiny y mae staff y GIG yn eu hwynebu ledled y wlad ar hyn o bryd: amgylcheddau heriol; gweithio y tu allan i feysydd gwaith arferol; gweithio gyda chyfarpar diogelu, a'u rhoi eu hunain mewn perygl. Mae nifer hefyd wedi cael eu cymryd i ffwrdd oddi wrth eu teuluoedd, eu ffrindiau a'u cyd-weithwyr am gyfnodau estynedig ac amhenodol.\nEr mwyn chwarae ein rhan a'u cefnogi, gofynnwyd i ni gyfrannu ein harbenigedd at becyn cymorth sy'n cael ei greu ar gyfer staff yr ysbytai dros dro a staff y GIG. At hynny, rydym yn sicrhau bod yr adnoddau hyn ar gael ar ein gwefan i gefnogi gweithwyr iechyd ledled y Deyrnas Unedig wrth iddynt baratoi ar gyfer profiadau trawmatig a delio â nhw.\nCynlluniwyd yr adnoddau hyn ar gyfer cyn filwyr clwyfedig, a'u cynhyrchu ar y cyd â nhw, ond mae'r sefyllfaoedd y mae staff y GIG yn delio â nhw yn debyg iawn i'r rheiny y bydd ein cyn filwyr wedi'u hwynebu ar faes y gad a thu hwnt. Mae'r heriau a wynebir gan y rheiny sy'n gadael y Lluoedd Arfog o ganlyniad i salwch neu anaf yn aml yn gymhleth, a chredwn mai'r rheiny sydd eisoes wedi dechrau ar y daith i adferiad sydd â'r ddirnadaeth orau o'r hyn a fydd yn helpu eraill.\nMae ein Canllaw Ymarferol ar Hunanofal: y Corff, yr Emosiwn a'r Meddwl ar Waith yn ganllaw ar gyfer y dynion a'r menywod sy'n gweithio'n ddiflino i ddarparu gofal iechyd ledled y Deyrnas Unedig ar hyn o bryd. Gobeithiwn y bydd yn adnodd defnyddiol ar gyfer ein harwyr yn y GIG, ac ar gyfer unrhyw un arall a all fod yn teimlo o dan straen neu'n orbryderus yn ystod y cyfnod anodd hwn.\nBrwydro yn erbyn y Coronafeirws\nDywedodd James Calder, yr Arweinydd Clinigol yn Ysbyty Nightingale: “Mae'r GIG yn wynebu heriau sylweddol wrth iddo frwydro yn erbyn y pandemig COVID-19. Gallai'r straen ar gyfer ein nyrsys a'n meddygon, sy'n trin cleifion sâl iawn, gael ei ddwysáu gan deimladau o fod yn agored i niwed ymhlith y rheiny sy'n gweithio mewn rolau y tu allan i'w maes arbenigedd blaenorol.\nYn ddiweddar, cyhoeddodd y GIG ganllawiau i wneud y gorau o'r cymorth, gan gynnwys y gwersi a ddysgwyd o ganlyniad i wrthdaro milwrol a mesurau ataliol, y mae elusennau tebyg i Help for Heroes wedi helpu i'w hysbrydoli. Dyma enghraifft wych o sgiliau'n cael eu trosglwyddo o un proffesiwn i'r llall!”\nGyda'n gilydd, byddwn yn wynebu'r diwrnodau, yr wythnosau a'r misoedd sydd i ddod.\nGyda'n gilydd, rydym yn gryfach.\nY CORFF, YR EMOSIWN A'R MEDDWL AR WAITH\nMae Ein Canllaw Ymarferol ar Hunanofal yn adnodd llawn awgrymiadau ac offer y mae ein timau adfer yn eu cyflwyno i gyn filwyr sydd wedi profi digwyddiadau trawmatig neu y mae gweithio mewn sefyllfaoedd dwys iawn wedi effeithio arnynt. Mae'r canllaw wedi'i rannu'n dair rhan: gellir gweithio trwy Y Corff, yr Emosiwn a'r Meddwl mewn un sesiwn, neu fesul un.\nCliciwch ar unrhyw un o'r adrannau isod i ddechrau arni.\nMae ein cyrff yn ymateb i straen mewn ffyrdd gwahanol. Straen yw ymateb y corff i'r hyn y mae'n ei ystyried yn sefyllfaoedd niweidiol, ac mae llawer o'r hyn sy'n digwydd yn ein meddwl wrth ymateb i hynny yn digwydd yn ddiarwybod.\nMae'r pecyn cymorth hwn ar lesiant emosiynol wedi helpu nifer o'n cyn filwyr i ddelio â straen yn llwyddiannus ac i addasu i newid ac adegau anodd.\nRhowch gynnig ar rai o'r awgrymiadau hyn i helpu i dawelu meddwl gorfywiog neu orbryderus.


Thoughts of Chairman Mwyn: Archaeoleg a'r Gymraeg Herald Gymraeg 13 Mawrth 2013\nArchaeoleg a'r Gymraeg Herald Gymraeg 13 Mawrth 2013\nDoes ’na ddim byd fel yr Iaith Gymraeg i ysgogi trafodaeth ac yn sicr dyna oedd fy mhrofiad pnawn Sadwrn dwetha wrth eistedd yn ystafell gyfarfod Amgueddfa Wresam. Cyfarfod Cyngor Archaeoleg Brydeinig Cymru oedd wedi dod a llond llaw o bobl at eu gilydd, efallai fod y tywydd rhy braf i bobl ddod i gyfarfod dan do, efallai fod rhai wedi mynd i weld Wrecsam yn chwarae peldroed ar y Cae Ras, beth bynnag oedd y rheswm, nifer fach ohonnom oedd yno ond argaian dan fe gafwyd pnawn o drafod.\nTrefn y prynhawn oedd fod nifer o bobl ifanc yn adrodd eu profiadau o dreulio blwyddyn mewn cynllun hyffordi o fewn y gweithle drwy gynllun y CBA, sef y cynllun Archaeoleg yn y Gymuned. Un o’r papurau mwyaf diddorol ac yn sicr yr un ysgogodd y drafodaeth oedd papur Tegid Williams ar y berthynas rhwng yr Iaith Gymraeg a’r Byd Archaeolegol Cymreig.\nNid peth hawdd yw siarad yn gyhoeddus o flaen cynulleidfa o “arbenigwyr” ac “archaeolegwyr proffesiynol” ond fe siaradodd Tegid yn glir a gyda chryn awdurdod gan amlinellu i bob pwrpas y diffygion sylweddol sydd yn bodoli o ran yr Iaith Gymraeg o fewn y maes. Yr hyn oedd yn ddiddorol oedd fod yr ystafell mor gefnogol i’r hyn roedd Tegid yn ei fynegi. Wedyn fe aeth yn drafodaeth agored …………….\nChefais i ddim yr awgrym lleiaf o unrhyw agwedd gwrth-Gymraeg, roedd pawb yn ystyried sylwadau Tegid yn ofalus, yn wir y drafodaeth oedd sut mae modd symud pethau ymlaen a buan iawn daeth yr amser i ddod ar cyfarfod i ben, roedd angen cloi yr Amgueddfa er mwyn i’r staff gael mynd adre (chware teg iddynt) ond yn sicr byddai’r drafodaeth wedi gallu parhau am awr neu ddwy arall yn hawdd.\nUn peth a godwyd, a roedd hyn yn ofnadwy o ddiddorol, oedd y cynnig fod “Hanes Cymru” yn “draddodiadol” neu yn “hanesyddol” (rwyf yn troedio yn ofalus yn fan hyn) wedi rhoi gormod o bwyslais ar bobl a diwylliant yn hytrach nac ar y traddodiad ar diwylliant materol a gwrthrychol. Hynny yw fod beirdd a chantorion rhywsut yn fwy Cymreig ac yn fwy perthnasol na adeiladau neu gwrthrychau cyn-hanesyddol ? Felly dydi’r Cymry Cymraeg ddim yn uniaethu mor hawdd ac archaeoleg – mae well ganddynt Waldo !\nWrthgwrs dydi pethau ddim mor syml a hynny. Ond rhaid gofyn cwestiwn amlwg, er engraifft, pam fod cyn llied o Gymry Cymraeg i weld yn cymeryd rhan mewn gweithgareddau dyweder gan gyrff fel CADW neu’r Ymddiriedolaeth Genedlaethol ? Ydi’r Cymry Cymraeg yn cysylltu’r cyrff yma ac adeiladau Sesisnig, adeiladau’r gormeswyr, boed hynny yn Gastell Caernarfon neu Gastell Penrhyn ?\nCodwyd y cwestiwn os oedd cymdeithasau fel Grwp Talwrn ar Ynys Mon, cymdeithas archaeolegol, yn rhai lle roedd y Gymraeg yn flaenllaw neu ddim, a phwysleisiaf, nid mewn unrhyw ffordd feirniadol. Ydi’r Cymry Cymraeg rhywsut “ofn” ymuno yn y Byd Mawr ac yn cadw at y Gymdeithas Capel neu’r Gymdeithas Hanes Lleol, yn saff felly yn y Byd Bach Cymraeg ?\nUnwaith eto, doedd yna neb yn beirniadu’r Gymdeithas Capel na’r Gymdeithas Hanes Lleol, yn wir mae yna gyfraniad pwysig ac allweddol yn cael ei wneud gan yr holl gymdeithasau Cymraeg sydd yn cyfarfod yn rheolaidd hyd a lled y wlad. Y cwestiwn mewn ffordd yw sut mae “Cymreigio” y cymdeithasau a’r sefydliadau eraill ac yn wir yr Ymddiriedolaethau Archaeolegol yng Nghymru ?\nYr hyn yr oeddwn yn ei weld yn y cyfarfod oedd fod angen i’r Gymraeg ymestyn allan i’r llefydd llai Cymraeg, i unrhyw dwll a chornel sydd yn cael ei dywyllu gan y Saesneg yn unig neu yn cael ei dywyllu gan ddiffyg Cymraeg neu ddim digon o Gymraeg. Dydi hynny ddim ar draul yr hyn sydd yn bodoli yn y Byd Cymraeg, a hynny yn bodoli yn gadarn iawn, ond mae hyn yn awgrymu mae’r gwaith yn y dyfodol yw sicrhau nad oes ynysoedd Seisnig yn gallu bodoli yng Nghymru.\nWrth son am (ac os am herio a newid) yr ynysoedd Seisnig, neu cymunedau o fewn cymunedau lle mae is-gymuned Seisnig felly yn ffurfio ac yn bodoli o fewn y Gymru Cymraeg, o fewn ffiniau Cymru neu o fewn sefydliadau Cymreig mae’n rhaid i ni felly fel Cymry Cymraeg sicrhau fod hyn ddim yn digwydd.\nRhaid rhywstro’r ynysoedd Seisnig rhag bodoli, nid drwy orfodaeth, nid drwy gasineb gwrth-Seisnig ond drwy genhadu gwerth yr Iaith Gymraeg, drwy ddarbwyllo ac yn amlwg drwy goroesawu. Mae’r awydd yna, mae’r ymwybyddiaeth o werth y Gymraeg yn cynyddu. Sut fedrw’chi werthfawrogi Hanes ac Archaeoleg Cymru heb werthfawrogi’r Iaith Gymraeg ? Amlwg. Credaf fod pobl yn barod i groesi’r bont.\nDoes dim angen myfyrwyr yn eistedd ar y bont bellach, mae angen i ni Gymry Cymraeg arwain y ffordd dros y bont. Mae’r oes yn newid er gwaetha’r argyfwng a greuwydd ymhlith y tryderati Cymraeg yn dilyn canlyniadau’r Cyfrifiad. Rhaid i ni newid agwedd, nid “gwarchae” yw hi bellach, i ddefnyddio cymhariaeth hanesyddol, ond yn hytrach mae angen meddwl mwy fel Howell Harris a Daniel Rowlands os mynwch, llai o Glyndwr a Llywelyn a’r gwarchae di-ddiwedd a mwy o genhadu a hyder.\nDoes dim byd gwell na thrafodaeth am yr Iaith Gymraeg ond pwy fydda wedi meddwl fod Archaeoleg a Hanes Cymru yn gallu bod mor wleidyddol. Gwych ac i’r gad newydd a ni. Beth bynnag gyflawnwyd drwy’r hen ddulliau (di-drais) credaf fod cyfle mawr yn y blynyddoedd sydd i ddod i ymestyn dylanwad y Gymraeg drwy weithredu yn genhadol, mae yn awydd a chefnogaeth allan yna ymhlith y Saeson mwyaf rhonc ac annisgwyl (digon o rheini yn y maes archaeoleg).\nY pregeth felly yw llai o Glyndwr a mwy o Howell Harris. Llai o son am warchae a mwy o genhadu.\nPosted by Rhys Mwyn at 11:06\n'Femina Cymru' Herald Gymraeg 27 Mawrth 2013\n'Diwylliant Pop' Herald Gymraeg 20 Mawrth 2013\nArchaeoleg a'r Gymraeg Herald Gymraeg 13 Mawrth 20...\nNotes on Welsh Culture ‘Can i Gymru’ S4C 1st March...\nAbaty Cwm Hir Herald Gymraeg 6 Mawrth 2013.


Claf yn diolch i dîm o Ysbyty Gwynedd a achubodd ei law ar ôl anaf dinistriol - Bwrdd Iechyd Prifysgol Betsi Cadwaladr\n› Claf yn diolch i dîm o Ysbyty Gwynedd a achubodd ei law ar ôl anaf dinistriol\nYn gynharach eleni, roedd Jack Moody yn y gwaith pan gwympodd polyn dur a glanio ar ei law gan achosi anaf critigol.\nCafodd y gŵr 25 oed o Fae Colwyn ei ruthro i Adran Achosion Brys Ysbyty Gwynedd, ble cafodd wybod ei fod angen llawdriniaeth frys ar ei law.\nDywedodd: "Digwyddodd popeth mor gyflym, rydw i'n cofio bod mewn poen mawr ac roedd llawer o waed.\n"Roedd fy llaw wedi hollti o ganol cledr y llaw i waelod fy mawd. Roeddwn wir yn credu ar yr adeg yma fy mod yn mynd i golli fy llaw.\n"Rydw i'n hunangyflogedig ac mae codi pethau trwm yn rhan o fy ngwaith felly roeddwn yn bryderus iawn na allwn weithio eto."\nYn dilyn llawdriniaeth lwyddiannus gan Lawfeddyg Ymgynghorol y Dwylo, Mr Prash Jesudason, cafodd Jack driniaeth bellach gan Sarah Roberts, Therapydd Galwedigaethol yn arbenigo mewn Therapi'r Dwylo.\nDywedodd: "Yn dilyn llawdriniaeth, mae ein cleifion i gyd angen rhyw fath o therapi i'w helpu i ailafael yn eu hannibyniaeth a mynd yn ôl i weithio.\n"Rydym yn gweld amrywiaeth o anafiadau yn ein gwasanaeth, mae rhai yn newid bywyd ac yn achos Jack cafodd anaf difrïol oedd angen llawer o fewnbwn gan therapi.\n"Roedd yn benderfynol iawn a chymerodd nifer o wythnosau cyn i ni ddechrau gwneud cynnydd, ac i ddechrau roeddem yn credu y byddai'n rhaid iddo gael llawdriniaeth arall.\n"Fodd bynnag, gweithiodd Jack yn galed iawn gyda'i ymarferion llaw a chafwyd trobwynt, ac ar ôl hynny gwelwyd cynnydd gwirioneddol.\n"Roedd yn wych gweld ei gynnydd, mae'n ymwneud llawer iawn â sut mae'r claf yn ymgysylltu â'r driniaeth, a chymerodd Jack ran lawn drwy gydol yr amser, ac mae ei agwedd benderfynol wedi talu."\nRoedd Mr Jesudason hefyd wedi gwirioni â chynnydd Jack a gyda'i ymrwymiad i'r rhaglen therapi.\nDywedodd: "Cafodd Jack ddifrod difrifol i'w gewynnau plygydd sy'n rhedeg o'r fraich drwy'r arddwrn ac ar draws cledr y llaw, oedd yn ei atal rhag plygu ei fysedd.\n"Cafodd lawdriniaeth i drwsio'r difrod ond yr allwedd i lawdriniaeth lwyddiannus yw'r therapi llaw sy'n dilyn.\n"Cafodd anaf difrifol iawn i'w law felly mae gweld cynnydd mor dda â hyn yn wych i Jack ac i ni fel tîm.\n"Cymerodd Jack ran lawn yn y rhaglen therapi llaw llym, rydw i'n falch iawn o'r holl dîm therapi llaw, maen nhw'n gweithio'n ddiflino i gael y gorau o bob anaf llaw rydw i'n weld a llawdriniaeth ydw i'n ei gwneud.\n"Rydym yn awr yn dymuno ehangu ein tîm therapi a recriwtio mwy o therapyddion llaw fel y gallwn gynnig mwy gyda'r gwasanaeth gwych hwn.\nMae Jack wedi dychwelyd i'r gwaith yn dilyn ei therapi, ac ychwanegodd: "Rydw i'n ddiolchgar iawn i'r tîm yn Ysbyty Gwynedd, mae'r gofal a gefais wedi bod yn wych.\n"Dim ond ychydig fisoedd yn ôl, doeddwn i ddim yn gallu plygu fy mysedd na chodi unrhyw beth, rŵan rydw i'n ôl yn y gwaith eto.\n"Rydw i eisiau diolch yn fawr iawn i'r tîm am bopeth maen nhw wedi'i wneud i mi - maen nhw yn wych."


Mae cofrestru ar agor\nOpportunities with Transport for Wales Innovation Lab\nMichael Davies yw Insight and Innovation Manager y tîm profiad cwsmer yn Transport for Wales Rail. Gan ddefnyddio'r technegau digidol diweddaraf, mae ei swydd yn cynnwys cyflwyno rhaglen gynhwysfawr, sy'n rhannu dealltwriaeth o'r farchnad a chwsmeriaid â'r busnes ehangach i gyfrannu at benderfyniadau strategol. Bydd hefyd yn goruchwylio sefydlu a dilyniant llwyddiannus labordy Transport for Wales, labordy arloesi yng Nghasnewydd i fusnesau newydd sydd am helpu i ddatrys problemau cwsmeriaid. Mae gan Michael dros 10 mlynedd o brofiad o ddefnyddio dealltwriaeth i arwain projectau newydd sydd wedi eu cynllunio i wella profiad y cwsmer. Bydd Michael yn darparu gwybodaeth am raglen arloesi rheilffyrdd bwrpasol newydd Transport For Wales.\nNeuadd Mathias, yr Adeilad Cerddoriaeth\nMae Rebecca yn cefnogi pobl hunangyflogedig i ddatblygu eu sgiliau ac mae'n gweithio gyda phrifysgolion ac ysgolion i gynnig cyngor ar yrfaoedd hunangyflogedig. Mae gan Rebecca bron i 10 mlynedd o brofiad ym maes addysg a dysgu a datblygu menter, ac mae hi wedi gweithio i sefydliadau ar draws y sector addysg uwch.\nYn y gweithdy, byddwch yn dysgu am weithio ar eich liwt eich hun, y pethau sydd angen i chi eu gwybod er mwyn sefydlu eich hun fel gweithiwr hunangyflogedig yn ogystal â thrafod manteision ac anfanteision y ffordd hon o weithio. Byddwch hefyd yn dysgu sut i hawlio eich aelodaeth myfyrwyr IPSE am ddim sy'n rhoi mynediad i chi i ddeunyddiau hyfforddi, pecynnau cymorth, canllawiau a gwahoddiadau i ddigwyddiadau.\nRebecca Willey - IPSE\nApwyntiadau CV - Gwiriad Cyflym Sesiynau galw-heibio\nDewch â chopi o'ch CV gyda chi er mwyn i un o'n cynghorwyr cyflogadwyedd fwrw golwg drosto. Defnyddiwch ein CVs enghreifftiol a'n canllawiau cyn eich apwyntiad i'ch helpu i greu'r CV mwyaf effeithiol posib:\nYstafell Roberts, yr Adeilad Cerddoriaeth\n2.00 - 2.30pm /\nSian Peris Owen\nYstafell Parry-Williams, yr Adeilad Cerddoriaeth\nGall Swyddfa Gefnogi Myfyrwyr Rhyngwladol y brifysgol roi cyngor am reoliadau fisa i fyfyrwyr sy'n dymuno gweithio yn ystod eu hastudiaethau. Bydd y sesiwn yn egluro'r rheolau a hefyd yn darparu gwybodaeth ar yr opsiynau fisa sydd ar gael ar ôl i chi gwblhau eich astudiaethau.\nSmith Brindle, yr Adeilad Cerdd


Coleg Brenhinol y Meddygon yn ethol is lywydd newydd ar gyfer Cymru | RCP London\nColeg Brenhinol y Meddygon yn ethol is lywydd newydd ar gyfer Cymru\nMae Dr Olwen Williams OBE, lywydd Coleg Brenhinol y Meddygon ar gyfer Cymru o fis Ionawr 2020 ymlaen.\nTelephone: +44 (0)29 2049 4737\nMae Dr Olwen Williams OBE wedi cael ei hethol yn is lywydd Coleg Brenhinol y Meddygon ar gyfer Cymru o fis Ionawr 2020 ymlaen.\nFel is lywydd ar gyfer Cymru, bydd Dr Williams yn gweithio gyda chydweithwyr ledled Cymru a’r DU i siarad ar ran y 1,300 o feddygon yng Nghymru am amrywiaeth o flaenoriaethau ymgyrchu, gan gynnwys y gweithlu meddygol, gofal o ansawdd uchel i gleifion ac anghydraddoldebau iechyd.\nYn ystod y tair blynedd nesaf, ei blaenoriaethau fydd:\nSicrhau bod meddygon yn teimlo eu bod yn cael cefnogaeth a’u gwerthfawrogi gan GIG Cymru\nHerio anghydraddoldebau iechyd a sicrhau gofal iechyd o ansawdd uchel i bobl agored i niwed\nSicrhau mai cleifion yw ffocws canolog y GIG a’i fod yn hygyrch.\nWedi’i haddysgu ym Mhrifysgol Lerpwl, mae Dr Williams wedi gweithio fel pennaeth meddygaeth ar gyfer Bwrdd Iechyd Prifysgol Betsi Cadwaladr yng ngogledd Cymru, lle’r oedd yn gyfrifol am feddygaeth sylfaenol, gymunedol ac arbenigol rhwng 2009 a 2015. Ar hyn o bryd mae’n gyfarwyddwr clinigol yng Nghanolfan Gyfeirio Ymosodiadau Rhywiol (SARC) Amethyst lle bydd yn parhau â’i dyletswyddau clinigol fel meddyg ymgynghorol mewn meddygaeth genhedlol-wrinol a meddygaeth HIV.\nMae’n llywydd Cymdeithas Prydain ar gyfer Iechyd Rhywiol a HIV, yn aelod etholedig o Gyngor Coleg Brenhinol y Meddygon, ac yn gymrawd etholedig o Gymdeithas Ddysgedig Cymru. Roedd yn is lywydd y Ffederasiwn ar gyfer Merched Meddygol rhwng 2016 a 2019. Yn 2000, cafodd ei dewis yn Fenyw y Flwyddyn Cymru ac, yn 2005, derbyniodd OBE am wasanaethau i feddygaeth yng Nghymru.\nBydd Dr Williams yn dechrau yn ei swydd ar 1 Ionawr 2020 pan fydd Dr Gareth Llewelyn yn rhoi’r gorau iddi. Mae’n siarad Cymraeg ac yn fwy na pharod i wneud cyfweliadau yn y Gymraeg neu yn Saesneg.\nAm ddod yn is lywydd Coleg Brenhinol y Meddygon yng Nghymru, dywedodd Dr Olwen Williams OBE:\n‘Mae’r her yn aruthrol mewn cyfnod o ansicrwydd gwleidyddol, problemau gyda'r gweithlu a gwahaniaethau cynyddol ar draws y gwledydd datganoledig. Mae meddygon yn wynebu heriau enfawr o ran galw cynyddol am ofal iechyd, disgwyliadau uwch gan gleifion, a demograffeg sy’n newid, ac mae’n rhaid i ni gael sefydliad rhagweithiol, ymatebol ac uchel ei barch sy’n cefnogi ei aelodau yn ystod y cyfnod ansicr yma.’\nYchwanegodd yr Athro Andrew Goddard, llywydd Coleg Brenhinol y Meddygon:\n‘Rydw i wir yn gyffrous am y dyfodol gydag Olwen fel is lywydd newydd Coleg Brenhinol y Meddygon ar gyfer Cymru. Mae’n eithriadol uchel ei pharch yn y proffesiwn a hefyd yn y gwasanaeth iechyd yn gyffredinol yng Nghymru, ac yn eiriolwr gwych ar ran gofal â’i ffocws canolog ar y cleifion, darpariaeth deg o wasanaethau iechyd a llais meddygon.’\nDr Olwen Williams OBE - CV a datganiad 532.59 KB Uploaded: 12 September 2019


Kindle Oasis, yr 'eReader' newydd gyda mwy o wrthsefyll sgrin a dŵr | Newyddion bachu\nKindle Oasis, yr 'eReader' newydd gyda mwy o wrthsefyll sgrin a dŵr\nRuben gallardo | | Amazon, cyffredinol\nMae gan Amazon ddarllenydd e-lyfr newydd. Mae eich ystod Kindle yn cynyddu, fel y mae maint y fersiwn ddiweddaraf. Y darllenydd newydd wedi ei fedyddio gyda'r enw Kindle OasisBydd ar gael mewn 3 fersiwn ac, fel newydd-deb, gallwch ei ddefnyddio o dan y dŵr.\nMae'r Kindle Oasis yn ddarllenydd ardystiedig IPX8. Mae hyn yn arwain at gallwch ei ddefnyddio o dan y dŵr ar ddyfnder uchaf o 2 fetr ac am 60 munud. Ar ôl yr amser hwn, ni all y cwmni eich sicrhau bod y ddyfais yn parhau i weithredu'n gywir neu o'r diwedd bod rhywfaint o ddŵr yn mynd i mewn i'w gylchedau.\nAr ben hynny, mae'r Kindle Oasis yn cynyddu ei sgrin i 7 modfedd gan gynnig 300 dpi. Dywed Amazon, gyda'r cynnydd hwn a defnyddio'r maint ffont diofyn, ei fod yn cael 30% yn fwy o eiriau y dudalen. Hynny yw, cyflawnir gostyngiad troi tudalen. Yn ogystal, ni ddylech boeni am ddarlleniadau yn ystod y nos, gan fod gan y model hwn backlight ar ei sgrin diolch i'r defnydd o 12 LED.\nMae'r Kindle Oasis yn fain ac mae ei gefn wedi'i wneud o alwminiwm, gan roi mwy iddo premiwm. Ar y llaw arall, gallwch ddod o hyd iddo mewn 3 fersiwn: un â chynhwysedd o 8 GB a dau o 32 GB. Bydd gan y ddau olaf hyn un ohonynt â chysylltiad WiFi ac mae'r llall yn cyfuno WiFi â chysylltiad 3G fel y gallwch chi lawrlwytho'r llyfrau ar yr adeg rydych chi ei eisiau.\nYnghyd â'r Kindle Oasis hefyd yn cael ei lansio gorchudd newydd sydd, unwaith y bydd wedi'i osod ar y eReader, gellir ei ddefnyddio fel cefnogaeth i ddarllen yn fwy cyfforddus ar wyneb gwastad. Bydd y Kindle Oasis yn mynd ar werth ar Hydref 31, er ei bod bellach yn bosibl ei gadw yn ei holl foddau - mae yn y cyfnod cyn gwerthu.\nMae prisiau'r tair fersiwn fel a ganlyn: ewro 249,99 ar gyfer y model 8 GB; ewro 279,99 ar gyfer y model 32 GB gyda chysylltiad WiFi; Y. ewro 339,99 ar gyfer y fersiwn fwyaf cymwys: 32 GB o storfa fewnol a chysylltiad WiFi + 3G.\nLlwybr llawn i'r erthygl: Newyddion bachu » Amazon » Kindle Oasis, yr 'eReader' newydd gyda mwy o wrthsefyll sgrin a dŵr\nSuper Retro-Cade, y dewis arall Retro-Bit ar gyfer pob gamers


Ysgol Uwchradd y Drenewydd, Powys - Cadwch Gymru'n Daclus - Eco-Sgolion\nYsgol Uwchradd y Drenewydd, Powys\nArolwg a chynllun gweithredu arbed ynni yr ysgol\nProsiect arbed ynni gydag Eco-Bwyllgor yr ysgol – arolwg a gwerthusiad ynni yr ysgol.\nBeth wnaethoch chi a sut gwnaethoch chi gynnwys yr holl ysgol?\nFe wnaethom gwblhau arolwg ynni o amgylch adeiladau’r ysgol gan ddefnyddio synwyryddion gwres i weld ble roedd ynni a gwres yn dianc. Gwelsom hefyd ystafelloedd lle’r oedd golau yn cael ei adael ymlaen a drysau’n cael eu gadael ar agor. Ysgrifenwyd adroddiad ac argymell i’r SLT a’r llywodraethwyr ble dylai arian ac ynni gael ei arbed.\nSut a pham y penderfynwyd ar y targed hwn?\nGan ddefnyddio’r Adolygiad Amgylcheddol a chymorth gan Severn Wye a anfonodd weithiwr proffesiynol i’n helpu i gwblhau’r arolwg ynni a rhoi benthyg y cyfarpar i ni.\nNododd yr arolwg ynni sut, fel ysgol, y gallem o bosibl arbed £24,000 y flwyddyn ac, yn bwysicach, lleihau ein hallyriadau carbon o 154tCO2. Cafodd yr awgrymiadau eu rhannu’n ad-daliadau isel, canolig ac uchel, er mwyn i ni allu creu cynlluniau gweithredu hirdymor a thymor byr.\nFe wnes i fwynhau canfod ble roedd ynni’n cael ei golli yn adeilad yr ysgol ond, yn bwysicach, beth oeddem yn gallu ei wneud am hyn er mwyn lleihau’r ynni sydd yn cael ei golli a gwneud yr ysgol yn lle mwy effeithlon o ran ynni.\nK. M-R – Blwyddyn 11\nGweithiodd y disgyblion gyda’i gilydd fel tîm i nodi ble y gellir gwneud arbedion a faint o ynni a C02 y gellir ei arbed bob blwyddyn. Roeddwn mor falch o’r hyn y gwnaethant ei ganfod a’r ffordd y gwnaethant gyflwyno eu canfyddiadau a’r cynllun gweithredu.\nH Carter-Jones – Cydlynydd Eco-Sgolion\nCanmolodd y llywodraethwyr a’r SLT eco-bwyllgor yr ysgol am eu cyflwyniad a’r awgrymiadau a dathlodd yr ysgol trwy roi gwybod i’r gymuned trwy ein cylchlythyr.


Iechyd, Diogelwch a'r Amgylchedd - Cydrannau Llinell Bwer SiChuan XiangYue Co, Ltd.\nMae ymddygiad busnes cyfrifol a thwf economaidd cynaliadwy wedi bod yn rhan o DNA ers dod o hyd i XY Tower.\nHeddiw datblygu cynaliadwy ac economaidd yw ein hegwyddorion sy'n rhan annatod o'n cenhadaeth a'n gwasanaeth ac sy'n cael eu ffurfioli trwy ein gwaith systematig. Credwn y gellir ac y dylid sicrhau cydbwysedd priodol rhwng datblygu economaidd a nodau amgylcheddol. Mae targedau ac amcanion amgylcheddol yn cael eu gosod ar gyfer ein busnesau sy'n cael eu gwirio gan gamau rheoli a goruchwylio rheolaidd ynghyd â gwyliadwriaeth fewnol a thrydydd parti annibynnol. Mae XY Tower yn credu ac yn hyrwyddo bod ein holl weithwyr yn gyfrifol am gadw at dargedau, amcanion a gofynion rheoli amgylcheddol. Rydym yn ymroi i fod yn arweinydd ym maes rheoli cyfrifol HSE mewn cwmnïau cymheiriaid.\nMae XY Tower yn ymroddedig i'r cysyniad bod modd atal pob damwain ac rydym wedi ymrwymo i bolisi dim damweiniau. Er mwyn cyflawni'r ymrwymiad hwn a meithrin diwylliant o welliant parhaus i'n dyletswyddau diogelwch iechyd, a'r amgylchedd, dilynir y gofyniad a ganlyn:\nCadw ein hunain yn ymwybodol o'r holl Gyfreithiau a rheoliadau cyfredol ac yn y dyfodol a chydymffurfio â hwy.\nCymhwyso safonau a gweithdrefnau llymach yn ein cwmni.\nIechyd gweithwyr yw prif bryder y cwmni. Mae XY Tower yn sicrhau diogelwch yn y gweithle a rhaid i'r holl weithwyr fod mewn offer Amddiffyn mewn gweithdy, tra dylai'r gweithiwr ddilyn y cod cynhyrchu diogelwch yn llym.\nAmddiffyn yr Amgylchedd trwy gynnal lefelau isel o wastraff a gynhyrchir trwy amrywiol weithgareddau, a lleihau'r defnydd o adnoddau.\nNodi'r meysydd posibl ar gyfer gwella System Rheoli HSE yn barhaus a sefydlu'r mesurau angenrheidiol i weithredu gwelliannau o'r fath.


Y pasport pysgota: Pysgodfa Gwy Wyecliff - Fishing in Wales\nY pasport pysgota: Pysgodfa Gwy Wyecliff\nMae pysgodfa Wyecliff ar yr afon Gwy, a elwir hefyd yn “Castle Beat” yn adnabyddus iawn am bysgota bras a gêm gyda’r pwll bustl chwedlonol yn yr adran ganol.\nFe’i gelwid gynt yn Gastell y Gelli a’r rhan isaf o bysgodfa Sheephouse, mae Wyecliff yn gyfystyr â dwy ran o dair o filltir o bysgota clawdd ar y chwith yn uniongyrchol uwchben y Gelli Gandryll.\nMae’r traeth hwn yn cynnig pysgota brithyll ardderchog ar ei hyd, yn enwedig ar ran uchaf y traeth. Ceir hefyd gyfleoedd da ar gyfer eog o dan y gored ac yn unrhyw le ar hyd yr ochr chwith i’r dde a gaiff ei adael cyn i’r afon ddynesu Pont y Gelli.\nMae’r pysgota bras hefyd yn ardderchog gyda sbesimenau farwol glwy a siwed yn bresennol yn ogystal â rhai mawr Pike. Mae’r wading o anhawster cymysg ac mae sodlau wedi’i stiwio yn hanfodol, yn enwedig ar gyfer yr adran uchaf, sy’n dominyddu’r Graig. Ar gyfer yr adrannau isaf, mae’r afon yn llifo dros graean ac mae’n llawer haws.\nMae parcio yn agos at yr afon tuag at y rhan waelod o’r bysgodfa. Mae’r perchennog yn gwerthu tocynnau’n uniongyrchol felly ni ellir gwarantu bod yn ddethol.\nGellir dod o hyd i lety gwersylla a llety gwely a brecwast ar fferm Racquety ar y traeth ei hun. Gweler yma am ragor o wybodaeth.\nSylwer: byddwch yn ymwybodol, yn ystod gwyliau ysgol, gwyliau banc a phenwythnosau’r haf yn arbennig, bod y bysgodfa hon mewn rhan brysur o Afon Gwy ac y bydd nifer y defnyddwyr afonydd eraill, canŵau a chaiacau yn benodol ar ei mwyaf. Mae’n werth canolbwyntio eich pysgota yn gynnar yn y bore a gyda’r nos yn ystod y cyfnodau hyn.\nPysgodyn arian – Roach, Rudd a dôl


217 diwrnod yn ôl\nMae hen neuadd y farchnad yn Llandeilo, sy'n adfail ar hyn o bryd, i'w drawsnewid yn ganolfan wledig ar gyfer cyflogaeth a digwyddiadau, gan greu hyd at 45 o swyddi newydd yn y dref.\nCyngor Sir Caerfyrddin sy'n gyfrifol am y cynlluniau cyffrous i ailddefnyddio'r adeilad hanesyddol.\nCafwyd sêl bendith y Bwrdd Gweithredol ddoe (Tachwedd 19, 2018), felly bydd swyddogion adfywio yn mynd ati'n awr i weithio'n agos gyda gwahanol gyrff cyllido er mwyn sicrhau cyllid i roi'r prosiect ar waith.\nMae cynlluniau cychwynnol yn cynnwys lle gwaith ar gyfer busnesau gwledig bach a chanolig eu maint ac academi menter wledig newydd, cyfle i logi'r lleoliad â lle hyblyg ar gyfer digwyddiadau a marchnadoedd, a chaffi.\nYn amodol ar gael caniatâd cynllunio, rhagwelir y gallai'r prosiect gychwyn mor gynnar ag 2020.\nSaif yr adeilad rhestredig Gradd II o'r bedwaredd ganrif ar bymtheg yng nghanol Llandeilo.\nYn ôl y Cynghorydd Emlyn Dole, Arweinydd y Cyngor a'r Aelod o'r Bwrdd Gweithredol dros Adfywio, golyga lleoliad a maint yr adeilad ei fod yn fan delfrydol i fusnesau a grwpiau cymunedol.\n“Rydym ni wedi bod yn gweithio gyda nifer o bartïon â diddordeb ar ddatblygiad a fyddai'n golygu bod yr adeilad hanesyddol hwn yn cael ei ddefnyddio unwaith eto at ddibenion economaidd. Fodd bynnag mae cost datblygu'r adeilad rhestredig hanesyddol hwn yn rhagori cryn dipyn ar ei werth terfynol tebygol, ac oherwydd hynny mae sawl un o'r partïon hyn wedi methu gwireddu eu gweledigaeth," dywedodd y Cynghorydd Dole.\n“Wedi dweud hynny, mae cyfle wedi codi i ni gael cyllid allanol i gyflwyno prosiect trawsnewidiol a fydd yn sicrhau bod yr adeilad hanesyddol hwn yn cael ei ddefnyddio at ddibenion economaidd unwaith yn rhagor.\n“Yn dilyn penderfyniad y Bwrdd Gweithredol ddoe, bydd swyddogion yn cydgysylltu â chyllidwyr yn awr i sicrhau'r arian i gyflawni'r prosiect a'r caniatâd angenrheidiol i gychwyn ar y gwaith adeiladu ddechrau 2020.”\nDywedodd y Cynghorydd David Jenkins, yr Aelod o'r Bwrdd Gweithredol dros Adnoddau: "Roedd y penderfyniad hwn i fuddsoddi £562,000 ar ffurf arian cyfalaf yn un syml. Bydd yr arian yn cael ei ddefnyddio fel arian cyfatebol i ddenu rhagor o gyllid allanol sylweddol i’r Cyngor Sir a fydd yn golygu bod defnydd buddiol yn cael ei wneud o’r adeilad unwaith eto, gan greu hyd at 45 o swyddi newydd a rhywfaint o incwm i'r awdurdod."\nDywedodd y Cynghorydd Edward Thomas, yr aelod lleol dros Landeilo, ei fod yn falch iawn o glywed am y cynlluniau.\n“Mae'r hen farchnad yn adeilad o sylwedd sydd wedi bod yn bwysig i economi Llandeilo dros y blynyddoedd," meddai.\n“Yn anffodus ers 2001 mae'r adeilad wedi mynd rhwng y cŵn a'r brain, ac mae nifer o ddatblygiadau arfaethedig wedi mynd a dod. Gan hynny, rwy'n hynod blês fod Cyngor Sir Caerfyrddin yn mynd ar drywydd prosiect a fydd nid yn unig yn fuddiol i economi Llandeilo yn y dyfodol, ond yn diogelu dyfodol adeilad sydd o bwysigrwydd hanesyddol.”\nYchwanegodd y Cynghorydd Cefin Campbell, yr Aelod o'r Bwrdd Gweithredol sy'n gyfrifol am faterion gwledig: "Rydym ni wedi ymrwymo i drawsnewid Economi Wledig Sir Gaerfyrddin ac i weithio gyda rhanddeiliaid allweddol yn nhrefi marchnad ein sir. Y disgwyl yw y bydd y ganolfan yn cynnig gweithle o safon i fusnesau a fydd yn helpu i gynnal swyddi a chreu swyddi newydd ar gyfer economi wledig Sir Gâr, ac rwy'n hyderus y caiff hyn ei groesawu.”


Ewch i Weld | Creu Cymru\nConglfaen gwaith Creu Cymru yw’r cynllun Ewch i Weld, rhaglen wedi’i thargedu o ymweliadau i berfformiadau, gwyliau a chynadleddau. Mae’r ymchwil hwn yn darparu gwybodaeth ar gyfer rhaglenni aelodau Creu Cymru, gan effeithio ar y cynyrchiadau a’r perfformiadau y maen nhw’n eu cyflwyno i’w cynulleidfaoedd – yn ogystal â darparu cyfleoedd datblygu proffesiynol gwerthfawr ar gyfer staff theatrau. Bob blwyddyn, rydym yn rhentu ystafelloedd yn ystod Gŵyl Fringe Caeredin ac mae’r rhain ar gael i aelodau Creu Cymru am bris gostyngedig yn ogystal ag i weithwyr proffesiynol nad ydyn nhw’n aelodau.\nBu ymweliadau rheolaidd a guradwyd i Ŵyl Meim Rhyngwladol Llundain, Cinars, Imaginate, GDIF ac Incubator. Gall aelodau unigol hefyd wneud cais am fwrsariaeth tuag at gostau o fynychu perfformiad, cynhadledd a chyfleoedd hyfforddi.\nGall cynhyrchwyr ac ymarferwyr sydd â chysylltiad gwaith agos gyda Creu Cymru hefyd ymgeisio ar gyfer y cynllun.\nGwneud Cais am Grant Ewch i Weld\nAelodau Creu Cymru sefydliad a rôl:\nCynhyrchwyr / ymarferwyr rhowch fanylion:\nGwybodaeth gyllidebol fanwl (dylech gynnwys trafnidiaeth / llety / tocynnau / ffioedd cynrychiolwyr; ds peidiwch â chynnwys cynhaliaeth):


Galw am ddiddymu tâl am achosion llys – Golwg360\nGalw am ddiddymu tâl am achosion llys\nPwyllgor o Aelodau’r Seneddol yn codi ‘amheuon difrifol’ dros y cynllun\nLlys y Goron Caerdydd (Llun Golwg360)\nMae pwyllgor o Aelodau Seneddol wedi galw am ddiddymu’r system o godi tâl ar bobol sy’n cael eu profi’n euog mewn llys barn ar ôl pledio fel arall.\nYn ôl Pwyllgor Cyfiawnder Tŷ’r Cyffredin mae’r drefn yn ystumio cyfiawnder ac yn arwain at gostau sydd â dim i’w wneud â maint y drosedd.\nYmhlith yr “amheuon difrifol” am effaith y cynllun, mae’r ASau’n dweud ei fod yn gwthio pobol ddieuog i bledio’n euog er mwyn osgoi’r taliadau , sydd hyd at £1,000 yn fwy i bobol sy’n ymladd eu hachos.\nDim ond saith mis yn ôl y cafodd y system ei chyflwyno gan Chris Grayling, y Gweinidog Cyfiawnder ar y pryd a’r syniad oedd fod troseddwyr yn talu rhan o gost y system gyfiawnder.\nOnd fe gafodd y cynllun ei feirniadu’n hallt, gyda dros 50 o ynadon yn ymddiswyddo ac olynydd Chris Grayling, Michael Gove, yn galw am adolygiad.\nFe gadarnhaodd llefarydd ar ran y Weinyddiaeth Gyfiawnder eu bod nhw’n edrych eto ar y drefn.\n£328 i ddynes ar ôl dwyn Mars Bars\nYn ôl tystiolaeth yr adroddiad, roedd diffynyddion a oedd wedi bwriadu pledio’n ddi-euog wedi newid eu ple er mwyn talu’r tâl isaf o £150, yn hytrach na’r £1,000 y gallan nhw ei wynebu mewn llys ynadon neu £1,200 yn Llys y Goron.\nOnd roedd y Pwyllgor Cyfiawnder hefyd yn poeni nad oedd perthynas rhwng maint y costau a natur y drosedd.\nMae’r adroddiad yn nodi un achos, pan oedd dynes wedi cyfaddef dwyn pedwar pecyn o Mars Bars gwerth 75c, gan ddweud nad oedd hi wedi “bwyta ers dyddiau” ar ôl i’w budd-daliadau gael eu hatal.\nRoedd yn rhaid iddi dalu tâl o £150 i ddefnyddio’r llys, ar ben dirwy o £73, gwerth £85 o gostau, tâl o £20 i’r dioddefwr ac ad-daliad o 75c – a hynny ar ôl pledio’n euog.\nYmaeb y Weinyddiaeth\n“Fel mae’r Ysgrifennydd Cyfiawnder wedi’i ddweud, rydym yn nodi’r pryderon sydd wedi cael eu mynegi ac rydym yn adolygu’r cynllun taliadau,” meddai llefarydd ar ran y Weinyddiaeth Gyfiawnder.\nYchwanegodd hefyd bod y taliadau ond yn cael eu gosod os yw’r person yn ei gael yn euog o drosedd, ac gall dalu’r swm fesul dipyn os nad yw troseddwyr yn gallu talu’n llawn yn syth.\nRhenti yng Nghymru ar i lawr\nOnd ar i fyny yn y rhan fwya’ o Loegr


DARLLENIADAU O DDRAMÂU: Lung Water : Theatr y Sherman\nDARLLENIADAU O DDRAMÂU: Lung Water\n27 Mehefin o 7.00yp\nNodwch fod LUNG WATER yn cynnwys iaith gref, cyfeiriadau rhywiol, themâu sy’n addas ar gyfer oedolion yn unig a golygfeydd o natur sensitif.\nLUNG WATER gan Chippy Lane Productions Ltd\nAwdur Jacob Hodgkinson\nCyfarwyddwr Hannah Noone\n“Do’n i byth eisiau i ti orfod mynd drwy hynny pan oeddet ti’n, be? Tair ar ddeg, na? Tair ar ddeg, a fi wedi fy ngadael gyda ti. Yn sownd. Am byth. Duw a’n helpo i…”\nMae perthynas Lizzy a Carol dan straen yn barod. Ond yn dilyn trasiedi yn y gwaith, mae Lizzy yn ymweld a’i mam er mwyn chwilio am atebion. Ai trawma y gorffennol a arweiniodd hi at gamgymeriadau’r presennol? Neu rywbeth dyfnach?\nMae darlleniad Chippy Lane Productions o ddrama newydd Jacob Hodgkinson yn addo bod yn brofiad theatrig arlein ysgytwol. Gyda hiwmor tywyll yn pigo, mae LUNG WATER yn stori am deulu, ac yn gomedi drasig sy’n llawn troeon syfrdanol. LUNG WATER yw’r bedwaredd ddrama yn y gyfres Darlleniadau o Ddramâu gan National Theatre Wales a Theatr y Sherman.\nMae Chippy Lane Productions yn gwmni theatr Cymreig sydd wedi ei leoli yn Llundain, sy’n ymrwymo i gefnogi talent Cymreig. Dros gyfnod y gwanwyn, roedd hi’n fwriad gan Chippy Lane Productions i lwyfannu LUNG WATER sydd wedi ei ysgrifennu gan eu Dramodydd Cyswllt, Jacob Hodgkinson, gyda Hannah Noone yn cyfarwyddo. O ganlyniad i sefyllfa Cofid-19 bu’n rhaid gohirio’r cynhyrchiad, ond mae cyfle i gynulleidfaoedd brofi LUNG WATER nawr fel rhan o’r gyfres Darlleniadau o Ddramâu gan National Theatre Wales a Theatr y Sherman. Mae Jacob a Hannah wedi cydweithio yn y gorffennol ar BETWEEN ETERNITY AND TIME gyda Theatr y Sherman a Choleg Brenhinol Cerdd a Drama Cymru. Bu Jacob yn rhan o Grŵp Dramodwyr Newydd Theatr y Sherman a Hannah yn rhan o Grŵp Cyfarwyddwyr JMK Theatr y Sherman (a gefnogwyd gan y Carne Trust).\nSefydlwyd Chippy Lane Productions Ltd (CLP) yn 2016 gan Rebecca Jade Hammond, actor, awdur a chynhyrchydd o Gaerdydd. Prif amcan y cwmni yw i hyrwyddo talent theatrig Cymreig neu sy’n byw yng Nghymru i gynulleidfaoedd yng Nghymru a thu hwnt. Mae CLP yn gwmni Cymreig sydd wedi ei leoli yn Llundain, a grëwyd mewn ymateb i’n ymchwil oedd yn dangos fod diffyg gwaith Cymreig yn cael ei gynhyrchu tu hwnt i Gymru. Mae’r celfyddydau yng Nghymru, a chelfyddydau sy’n tarddu o Gymru yn mynd drwy gyfnod o newid, ac mae cyfoeth o gyffro am ysgrifennu, actio a theatr sy’n newydd, yn amrywiol ac yn llawn egni. Mae CLP yn cyflawni ei amcan drwy adeiladu perthynas gyda dramodwyr Cymreig profiadol, annog a chynhyrchu gwaith newydd, a chyrraedd at gymunedau Cymreig sy’n byw yng Nghymru a thu allan i Gymru. “Mae gwreiddiau perfformio Cymreig yn ddi-atal” (CLP yn Theatre in Wales, 2018)\nBydd LUNG WATER yn cael ei ffrydio’n fyw am 7yh ar Fehefin 27, ac wedyn ar gael ar alw yma.


Mae gweithgareddau awyr agored yn un o'r prif nodweddion sy'n denu i Gastell-nedd Port Talbot. Os yw'n wlyb, yn oer, yn heulog neu'n stormus, mae rhywbeth i'w wneud yn yr elfennau naturiol a mwynhau'r heriau a ddaw yn eu sgîl.\nYn chwilio am gyffro, yna Cwm Dulais amdani i yrru beic cwad i fyny llwybr garw. Am wella'ch sgiliau adeiladu tîm? Beth am adeiladu rafft ar lyn oer yng Nghwm Nedd? Am wella'ch ffitrwydd? Wel, beth am ganwio ar donnau ewynnog Traeth Aberafan? Mae amrywiaeth o ganolfannau gweithgareddau'n cynnig cyfle i chi brofi'ch hun.\nMae Call of the Wild yn cynnig amrywiaeth o weithgareddau awyr agored y tu hwnt o gyffrous ar gyfer pob oed a gallu. Mae pecynnau antur penwythnos yn cynnwys digwyddiadau adeiladu tîm corfforaethol, rhaglenni gweithgareddau i ysgolion ac alldeithiau.\nTrwydded yr Awdurdod Trwyddedu Gweithgareddau Antur ac Achrediad Croeso Cymru.\nCysylltwch â: Call of the Wild 01639 700388\nCanolfan Saethyddiaeth a Cwads Cwm Dulais\nMwynhewch holl gyffro ac antur llywio’r Beiciau Cwad diweddaraf drwy 175 erw o dir bryniog a choetir. Mae beiciau cwad 70cc awtomatig newydd ar gael i blant 8-15 oed.\nGydag achrediad Bwrdd Croeso Cymru, darperir yr hyfforddiant a’r asesiad gan staff cymwys.\nCysylltu: Cwads Cwm Dulais\nAm brofiad pledu paent llawn adrenalin, mewn 30 erw o goetir, mae Top Gun Paintball yn cynnig pecynnau sy'n addas ar gyfer y rhan fwyaf. Beth am roi cynnig ar saethu colomennod clai tra'ch bod chi yno?\nAelodau o Ffederasiwn Chwaraeon Pledu Paent y DU\nCysylltu: Top Gun Paintballing\nYsgol Syrffio Cymru, Traeth Aberafan\nBellach gallwch ddysgu i syrffio ar y traeth baner las hwn gyda thîm profiadol o hyfforddwyr lleol. Mae'r Ysgol Syrffio yn cynnig gwersi syrffio, llogi cyfarpar, partïon plu a cheiliogod, partïon pen-blwydd, sesiynau adeiladu tîm corfforaethol a phadlfyrddio ar eich traed.\nEwch i www.surfschoolwales.co.uk\nFfôn: 07815 450815\nSyrffio Mwy De Cymru\nMae gan ein hyfforddwyr cwbl gymwys dros 30 mlynedd o brofiad syrffio ar draws y byd, ac maen nhw wedi bod yn dysgu eraill am lawer o'r blynyddoedd hynny. Mae Syrffio Mwy De Cymru yn darparu ar gyfer pob gallu, o ddechreuwyr i lefel uchel, ac mae gostyngiadau ar gael ar gyfer pecynnau o wersi, grwpiau a myfyrwyr. Mae ein gwersi Syrffio yn Aberafan a'r trefniadau llogi ar gael rhwng mis Ebrill a mis Tachwedd.\nEwch i: www.surfmoresouthwales.co.uk\nCyswllt: 07783 467560\nSaffari Coedwig Afan\nMae Saffari Coedwig Afan yn ffordd wych i archwilio Parc Coedwig Afan a Pharc Gwledig Margam mewn Land Rover 4x4. Ceir sawl saffari gwahanol. Am fwy o wybodaeth,\nEwch i www.afanforestsafari.co.uk\nFfôn: 07758 466114\nCanolfan Gweithgareddau Margam\nMae Canolfan Gweithgareddau Margam yn cynnig beicio mynydd, caiacio, cyfeiriadu, canŵio a cherdded Nordig. Mae'r holl weithgareddau'n cael eu harwain gan hyfforddwyr cymwys ac maent yn llawn hwyl. Mae'r holl weithgareddau ar gael i deuluoedd, grwpiau, ysgolion, gwibdeithiau corfforaethol ac 1 i 1.\nFfôn: Ben Bailey 07825446846\nPysgota Plu Cymru\nMae Pysgota Plu Cymru'n rhoi arbenigedd ar bob math o bysgota afon o ddilyn brithyll gwyllt mewn nentydd bach ucheldir, i bysgota sewiniaid, brithyll a phenllwydion o'r prif afonydd.\nMae pecynnau pysgota plu amrywiol ar gael o bysgota plu tywysedig hanner diwrnod i saffari wythnos gyfan ar draws Cymru.\nOs ydych yn ddechreuwr pur neu'n bysgotwr hela profiadol, gall Pysgota Plu Cymru ddarparu popeth mae ei angen arnoch i chi fwynhau'ch amser yng Nghymru brydferth.\nCyswllt: Kim Tribe 01639 639076 neu 07868 782843\nMae South Wales Adventure Company yn darparu amrywiaeth o weithgareddau antur. O logi canŵod ar ddyfroedd llonydd camlas Nedd, gweithgaredd sy’n addas i deuluoedd, i brofiadau cyffrous dan arweiniad hyfforddwr.\nEwch i: www.southwalesadventurecompany.com


Lulu – Still On Fire – Rhyl Pavilion\nMae gan Lulu ddigon i weiddi amdano wrth iddi ymgymryd â thaith enfawr arall o amgylch y DU.\n12 Hydref 2019\t7.30pm\tRhyl Pavilion\nPrisiau Tocynnau: £44.50, £39.50, £34.50 dim consesiynau\nAdwaenir Lulu fel cantores, cyfansoddwraig, actores a thrysor cenedlaethol. Mae hi wedi dal i fynd, er bod aml i un wedi rhoi gorau iddi. ‘Pam?’ rydych chi’n gofyn, oherwydd ei thalent fel artist a’i phenderfyniad fel unigolyn. Mae ei pherfformiadau pwerus wedi sicrhau cefnogwyr ffyddlon sy’n mynd i’w gwylio hi flwyddyn ar ôl blwyddyn er mwyn bod yn dyst i’r seren arbennig wrth ei gwaith.\nOs nad ydych chi wedi gwylio Lulu yn fyw, peidiwch â methu allan ar y cyfle arbennig hwn wrth i Lulu, sydd bellach yn 70 mlwydd oed, edrych yn ôl ar ei gyrfa a’i bywyd anhygoel sydd wedi rhoi nifer o’i chyfoedion yn y cysgod.\nMae Still on Fire yn frith o rai o’i chaneuon mwyaf poblogaidd, a bydd Lulu yn tywys y gynulleidfa ar siwrnai bersonol drwy ei cherddoriaeth. Bydd band â phedwar aelod yn ei chefnogi, yn ogystal â sgrin LED yn dangos elfennau o’i bywyd teuluol ac adegau mwyaf arwyddocaol ei gyrfa. Byddwch yn eistedd, sefyll, dawnsio, canu, chwerthin ac yn gwrando’n astud ar hanes arbennig Lulu a ddechreuodd ar 3 Tachwedd 1948.\nRhywbeth i weiddi amdano? Mae gan Lulu ddigonedd!\n‘Stand back, Florence and Paloma, Lulu has re-lit her fire.’ York Press\n£44.50, £39.50, £34.50 dim consesiynau\nDydd Sadwrn 12 Hydref, 2019 am 7:30pm\n20 Medi 2019\tRhyl Pavilion\n21 Medi 2019\tRhyl Pavilion\n25 Medi 2019 - 28 Medi 2019\tRhyl Pavilion


Rysáit Coetel Daiquiri Lime Rewi\nRysáit Daiquiri Calch wedi'i Rewi\nMae'r daiquiri yn coctel trofannol hynod boblogaidd ac mae'n dod mewn ffurfiau llawer o ffrwyth. Pan fyddwch chi'n chwilio am driniaeth gymysg, blasus, rhowch gynnig ar y trywydd calch wedi'i rewi daiquiri. Dyma'r ffordd orau i oeri ar ddiwrnod poeth yr haf .\nMae'r rysáit hon yn sylfaenol iawn a dylid ei addasu i'ch blas. Yn wahanol i'r daiquiri calch wedi'i ysgwyd gwreiddiol , gall yr iâ a ddefnyddir yn y fersiwn cymysg ei gwneud yn fach. Er mwyn rhoi blas hwb iddo, fe fyddwch chi'n ei chael orau i ddefnyddio sos oedran a siwgr tywyll yn eich syrup syml. Pan gaiff sudd calch ffres ei bara, mae'n creu diod sydd mor wych wrth iddo oeri.\nFel mewn unrhyw rysáit daiquiri a margarita , mae yna botensial i ychwanegu blas fwy fyth. Gyda ychydig o ffrwythau neu liwiau ychwanegol, gallwch drawsnewid y rysáit hwn yn brofiad cwbl newydd. Cael hwyl gyda'r hyn rydych chi'n ei daflu yn y cymysgydd ac yn mwynhau eich arbrofion.\n2 ounces rum (oed neu aur)\n1 1/2 ounces sudd calch (ffres)\n1 ounce syrup syml (turbinado neu demerara)\nIâ cwpan 3/4\nGarnish: lletem calch\nCymysgwch y cynhwysion nes ei fod yn cyrraedd y trwch a ddymunir.\nArllwyswch i mewn i wydr llinyn oer.\nAddurnwch gyda'r lletem calch.\nAddaswch i Blas\nMae'r mesuriadau a roddir yn fan cychwyn da ar gyfer cydbwysedd o melys a sur. Efallai y byddwch chi'n canfod eich bod yn mwynhau mwy neu lai o unrhyw un o'r tair cynhwysyn.\nNid yw diodydd cymysg bob amser yn dod allan yn berffaith y tro cyntaf, ond mae eu gosod yn hawdd iawn. Os yw'r cymysgedd yn rhy sudd, ychwanegu mwy o iâ.\nOs yw'n rhy drwchus, ychwanegwch fwy o sudd. Cymysgu eto ac addasu yn ôl yr angen.\nGyda blas mor dryloyw â galch, nid ydych am ychwanegu gormod o iâ, er. Un ffordd o gadw'r rhew mewn siec yw sicrhau bod eich holl gynhwysion yn oer cyn eu hychwanegu at y cymysgydd. Mae'ch sān yn ddiogel yn y rhewgell a gallwch suddio'ch limau cyn y tro ac rhoi'r rhewi'n gyflym hefyd.\nEfallai y byddwch yn ei chael hi'n gyfleus i rewi ciwbiau sudd calch. Pan mae'n amser i wneud diod, dim ond taro ychydig i'r cymysgydd. Gellir gwneud hyn hefyd gyda'ch cymysgedd arferol o galch a surop, sy'n gwneud pob daiquiri y byddwch chi'n ei wneud hyd yn oed yn gyflymach i chwipio.\nDewiswch Eich Rum\nBydd y dewis o rum yn berson personol. Does dim angen i chi ddefnyddio eich rhwb gorau yma; bydd rhyd canolig da yn berffaith.\nEr y gall rw gwyn fod yn ddewis da ar gyfer daiquiri mefus llawn blas, mae angen dim mwy o ddimensiwn ar daiquiri calch. Dyma'r amser perffaith i ddefnyddio'ch hoff rwb aur neu oed. Am fwy o flas, ystyriwch siam sbeislyd neu blas.\nBydd sudd calch ffres yn gwneud llawer o well nag unrhyw sudd potel y gallwch ei brynu. Mae'n allweddol dod o hyd i'r cydbwysedd rhwng melys a sur ac mae llawer o'r sudd calch wedi'i botelu'n rhy ddwr neu'n rhy melys. Fodd bynnag, mae'r calch ar gyfartaledd yn cynhyrchu llai o sudd nag y mae'r rysáit hwn yn galw amdano, felly gwnewch yn siŵr eich bod chi'n barod gyda digon o ffiniau.\nSyrw Siwgr Raw\nGyda dim ond tri cynhwysyn, mae'n bwysig meddwl am bob elfen sy'n mynd i'r ddiod hon. Yn yr un modd, y bydd dewis sïon tywyllach yn rhoi blas fwy dwys ohoni, a bydd eich dewis yn y surop syml hefyd.\nY rhan fwyaf o'r amser, mae surop syml yn cael ei wneud â siwgr gwyn . Os byddwch chi'n newid i siwgr tywyll, bydd eich diod yn cael blas hwb yn syth. Defnyddiwch siwgr turbinado neu demerara yn lle hynny; Mae siwgr yn y Raw yn ddewis da sy'n gymharol hawdd dod o hyd i'r rhan fwyaf o groseriaid.\nEr y gall rhai diodydd eraill ei drin, mae'n well osgoi syrupau gyda melysyddion artiffisial. Ni fydd y blas chwerw sylfaenol yn cael ei orchuddio yn y daiquiri calch.\nYchwanegu Blas i'ch Daiquiri\nMae'r rysáit hwn yn sail i amrywiaeth eang o daiquiris wedi'u rhewi a bydd bron unrhyw ffrwyth yn ategu'r calch. Mae swn pîn-afal neu mefus yn ychwanegu rhychwant ar unwaith. Fe allwch chi hefyd chwythu perlysiau fel rhosmari, lafant, neu mintys i mewn i syrup neu rwm am hyd yn oed mwy o ddimensiwn.\nYr opsiwn arall yw ychwanegu gwirod. Gan gymryd awgrym o'r Hemingway daiquiri , mae llun o maraschino yn hwb braf ac yn creu yr hyn a elwir weithiau yn Floridita daiquiri.\nAm newid mawr mewn blas, ychwanegwch eich hoff ffrwythau ffres i'r cymysgydd. Mae'r banana daiquiri yn enghraifft berffaith. Yn syml, torrwch y ffrwythau i mewn i ddarnau am gyfuniad haws a pheidiwch â bod ofn cymysgu blasau . Pîn-afal-kiwi, mefus-banana, apricot-peach ... mae'r cyfuniadau'n ddiddiwedd.\nPa mor gryf yw'r llwch wedi'i rewi Daiquiri?\nMae coctelau wedi'u rhewi yn anodd wrth ddenu amcangyfrif eu cryfder terfynol oherwydd bod cyfanswm y rhew yn dod yn rhan o'r ddiod. Mae hyn yn naturiol yn gwneud y diod yn ysgafnach mewn alcohol na choctelau o unrhyw arddull arall.\nPe baech chi'n defnyddio 3/4 cwpan (6 ons) o iâ gyda siam 80 prawf, byddai'r daiquiri rhewi ar gyfartaledd tua 7 y cant o alcohol yn ôl cyfaint (14 prawf).\nMae ychydig yn uwch y cwrw ar gyfartaledd, fel y gallwch chi fynd i ffwrdd â gormod o'ch swn. Bydd yn rhoi mwy o flas i'ch diod hyd yn oed ac ni fydd yn rhaid i chi boeni am yfed y rownd gyntaf.\nChops Porc Grilled gyda Sbeis Indiaidd Rub\nRysáit Curiad Kofta


Beicio hygyrch yng Ngwynedd\nCartref > Y Cyngor > Newyddion > Datganiadau i'r wasg > Gorffennaf-2017 > Beicio hygyrch yng Ngwynedd\nFe lansiwyd cynllun cyffrous yn ddiweddar gyda’r nod o sicrhau bod pawb yn cael cyfle i gymryd rhan mewn seiclo ac yn benodol pobl anabl a’u teuluoedd.\nCafodd y clwb seiclo hygyrch newydd o’r enw Pŵer Seiclo ei lansio yn swyddogol ym Mhlas Menai. Mae’r clwb wedi’i sefydlu diolch i amser a sgiliau swyddogion o Gyngor Gwynedd; Y Bartneriaeth Awyr Agored; Chwaraeon Anabledd Cymru a Derwen - Tîm Integredig Plant Anabl. Fe arianwyd y cynllun gan Grant Datblygu Chwaraeon Cymru.\nYn ystod y diwrnod lansio fe wnaeth nifer o bobl a theuluoedd fanteisio ar y cyfle i roi cynnig ar un o’r 15 beiciau addasol sy’n amrywio o feiciau ochr wrth ochr, beiciau tandem, treciau a chludwr cadair olwyn. Wedi ei leoli ym Mhlas Menai, bydd y clwb yn defnyddio Llwybr Beicio Lôn Las Menai sy'n rhedeg o Gaernarfon i Felinheli gyda lle i fynd ymhellach.\nDywedodd Marcus Politis, Swyddog Chwaraeon Anabledd Cymru yng Ngwynedd:\n"Er gwaetha’r tywydd, roedd diwrnod lansio Pŵer Seiclo yn llwyddiant mawr gyda nifer yn mynychu o Wynedd, Conwy ac Ynys Môn. Mae'n amser gwirioneddol gyffrous gan fod y clwb yn canolbwyntio ar gynnal cyfleoedd ystyrlon rheolaidd i bobl anabl a'u teuluoedd. Diolch i’r holl bartneriaid am eu gwaith caled i sefydlu’r cynllun yn ogystal ar holl wirfoddolwyr sydd wedi cael eu hyfforddi fel arweinwyr beicio cymwys.”\nYchwanegodd y Cynghorydd Craig ap Iago, Aelod Cabinet Cyngor Gwynedd ar gyfer Gwynedd Iach:\n“Mae’n wych gweld clwb o’r fath yn cael ei sefydlu yng Ngwynedd. Drwy weithio gyda'n gilydd i hyrwyddo Pŵer Seiclo, gallwn ysbrydoli a galluogi pobl sydd â nam yng Ngwynedd ac ardaloedd cyfagos i fwynhau seiclo hygyrch."\nBydd Pŵer Seiclo yn rhedeg fel clwb cysylltiedig bob yn ail ddydd Sadwrn ym Mhlas Menai ger Y Felinheli. Os hoffech fwy o wybodaeth neu os oes gennych ddiddordeb mynychu, cysylltwch â Marcus Politis ar 07766 505320.


Tai Ceredigion - Talu eich rhent\nGosod ein rhent\nMae Tai Ceredigion yn gosod ei renti’n unol ag arweiniad Llywodraeth y Cynulliad ar rent – y cyfeirir ato fel y system meincnodi rhent. Nod y system hon yw sicrhau bod tenantiaid sy’n byw mewn ardal yn talu rhent tebyg am fathau tebyg o gartrefi, a bod codiadau rhent yn deg.\nI’r bobl hynny a ddaeth yn denantiaid i Tai Ceredigion pan drosglwyddwyd eu cartrefi o’r Cyngor, ceir sicrwydd na fydd rhenti’n codi mwy nag y byddent wedi codi gyda’r Cyngor.\nI beth caiff arian rhent ei ddefnyddio?\nRhent yw prif ffynhonnell incwm Tai Ceredigion. Fe’i defnyddir i ddarparu gwasanaethau i reoli eich cartref a sicrhau ei fod yn cael ei atgyweirio i safon dda.\nSut mae talu eich rhent\nGallwch dalu eich rhent mewn sawl ffordd:\n1. Debyd uniongyrchol\nGallwn drefnu tynnu’ch rhent yn uniongyrchol o’ch cyfrif banc.\n2. Defnyddio cerdyn talu AllPay\nGallwch dalu gan ddefnyddio cerdyn talu mewn unrhyw Swyddfa Bost, unrhyw fan sy’n dangos y logo PayPoint, ar-lein, neu dros yr ffôn.\nOs ydych yn dymuno talu trwy un o’r dulliau uchod, rhowch wybod i ni er mwyn i ni gael gwneud y trefniadau angenrheidiol.\nI dalu ar-lein ewch i www.allpayments.net (Yn agnor mewn ffenestr newydd neu tab)\n3. Anfon siec yn y post\nGallwch dalu trwy siec, gan wneud y siec yn daladwy i ‘Tai Ceredigion’. Anfonwch eich siec i’n swyddfa yn y cyfeiriad a nodir isod, a chofiwch ysgrifennu eich enw a’ch cyfeiriad ar gefn y siec. Peidiwch ag anfon arian parod yn y post.\n4. Budd-dal tai\nOs ydych ar incwm isel, mae’n bosibl y byddwch yn gallu cael cymorth i dalu eich rhent trwy hawlio Budd-dal Tai. Cysylltwch â thîm budd-daliadau’r Cyngor ar 01970 633252. Os oes hawl gennych i gael Budd-dal Tai i’ch helpu i dalu rhan neu’r cyfan o’ch rhent, gall yr Adran Budd-dal Tai dalu’r arian i ni’n uniongyrchol.\n5. Dros y Rhyngrwyd\nGallwch dalu ar-lein ar adeg sy’n gyfleus i chi, gan ddefnyddio cerdyn debyd (neu gredyd), drwy wefan allpay. Cliciwch yma i fewngofnodi i'ch cyfrif Allpay.\nProblemau o ran talu rhent\nMae Tai Ceredigion wedi ymrwymo i’r egwyddor y dylai tenantiaid dalu eu rhent, ond mae wedi ymrwymo hefyd i ddarparu cymorth a chyngor buan, priodol i denantiaid sydd â dyledion rhent.\nCofiwch gysylltu â ni’n syth os ydych yn poeni, neu os ydych yn cael problemau o ran talu eich rhent. Gallech golli eich cartref os na fyddwch yn talu eich rhent. Os oes gennych broblemau ariannol, gallwn weithio gyda chi i sicrhau eich bod yn cael yr holl gymorth y mae gennych hawl iddo. Mae’r cymorth y gallwn ei gynnig yn cynnwys y canlynol:\neich helpu i wneud cais am fudd-daliadau\neich cyfeirio at asiantaethau cynghori arbenigol megis Cyngor ar Bopeth, Hawliau Lles neu wasanaethau cynghori ynghylch dyledion\ngweithio gydag Undebau Credyd lleol a sirol (sefydliadau a all helpu gyda chynlluniau cynilo a benthyciadau rhad)\ncytuno ar drefniadau ad-dalu rhesymol ac ymarferol, gan gynnwys tynnu arian yn syth o’ch enillion neu’ch budd-daliadau.\nGwefannau defnyddiol - Agorir mewn ffenestr newydd neu tab\nBydd Tai Ceredigion yn ei ystyried yn fater difrifol iawn os na fyddwch yn talu eich rhent yn brydlon. Byddwn yn ysgrifennu atoch ac yn ymweld â chi yn eich cartref er mwyn ceisio dod i drefniant gyda chi i ad-dalu’r rhent sy’n ddyledus. Os na fyddwch yn cadw at y trefniant hwn ac os byddwch yn gwrthod talu eich rhent yn fwriadol, byddwn yn cymryd camau cyfreithiol a allai arwain at eich troi chi allan o’ch cartref. Fel rheol, byddwn yn dechrau cymryd camau cyfreithiol pan fydd 4 wythnos neu fwy o rent yn ddyledus.\nGallwch gael mwy o wybodaeth trwy gysylltu â’ch ymgynghorydd tai neu drwy droi at ein gwefan.\nParc Busnes Pont Steffan\nFfoniwch ni ar 0345 606 7654\nAnfonwch e-bost at post@taiceredigion.org.uk\nTrowch at ein gwefan ar www.taiceredigion.org.uk


Sut i ddewis y gwneuthurwr Peiriant Lliwio Mewn Diwydiant Tecstilau gorau, cyflenwr, cyfanwerthwr, dosbarthwr, a ffatri Peiriant Lliwio Mewn Diwydiant Tecstilau?\nPeiriant Lliwio Mewn Diwydiant Tecstilau\nACME MACHINERY INDUSTRY CO., LTD. yw un o'r gwneuthurwr allweddol, cyflenwr ac allforiwr yn Taiwan. Mae ein cwmni yn arbenigo mewn cynhyrchu ac allforio Peiriant Lliwio Mewn Diwydiant Tecstilau. Bydd i elwa ar ein galluoedd OEM / ODM cryf a gwasanaethau yn ystyriol, cysylltwch â ni today.We yn ddiffuant i greu a rhannu llwyddiant gyda'r holl gleientiaid. Mwy o arddulliau eisiau, os gwelwch yn dda cysylltu â ni ar hyn o bryd!\nMae'r peiriant wedi patent ledled y byd,gan gynnwys Ewro,U..S..A..,U..K..,Yr Eidal,Yr Almaen,China,Taiwan,Gwlad Groeg,Twrci,India,Japan,Gwlad Thai,Indonesia,Malaysia,Fietnam,Korea……ac ati.,cyfanswm o fwy na 200 darn o batentau.Hefyd enillodd y peiriant hwn Wobr Arloesi Menter Nodedig a Gwobr Rhagoriaeth Taiwan gan lywodraeth Taiwan i gydnabod ei berfformiad rhagorol a'i ymroddiad i arloesi diwydiannol.\nEithaf isel ac yn brifysgol-cymhareb gwirod:1:2.5~3.5 Cymhareb gwirod yn dibynnu ar gyfradd codi dŵr ffabrigau.\nCyflymder cyson:Cylchrediad ffabrigau ar gyflymder cyson.\nCylchredeg cyflym:Dŵr yn gollwng allan o ffabrigau,mae ffabrigau'n amsugno ychydig o ddŵr â hunan ysgafnach-pwysau,felly cylchredeg yn gyflym gyda phwysedd ffroenell isel.\nProses lliwio a reolir naill ai gan amseroedd beicio neu yn ôl amser cloc:Ni waeth pa mor hir o hyd y ffabrig,y cyfanswm na.o gylchoedd yr un peth.\nAmser proses lliwio amrywiol:Mae cyfanswm amser y broses lliwio yn dibynnu ar hyd ffabrigau neu gyflymder cylchrediad ffabrigau.Bydd byrhau hyd ffabrig neu gyflymder ffabrig cyflymach yn lleihau cyfanswm amser y broses.\nAtgenhedlu perffaith:Paru lliwiau rhagorol.Yn rhydd o wahaniaeth swp a thiwb.\nYn rhydd o gyffwrdd ac yn rinsio'n gyflym:Yn lle arnofio ar y dŵr,mae'r ffabrig yn cael ei gludo ar gludfelt.Yn cyflawni rhedeg llyfn ac yn rhydd o gyffwrdd.\nFfrithiant:Ffabrig wedi'i gludo ar gludfelt,osgoi rhag ffrithiant,ymestyn,snagio,sgrafelliad a pilio.\nTensiwn isel eithafol,yn rhydd o gyrlio ymyl:Gollyngodd dŵr allan o ffabrigau,ffabrigau yn amsugno ychydig o ddŵr,lleihau disgyrchiant ffabrigau,yn cyflawni tensiwn isel,yn rhydd o gyrlio ymyl.Felly,nid oes angen pwytho ymylon ar gyfer ffabrigau spandex a tricot cyn lliwio.\nLliwio gwisg rhagorol:Cyfaint gwirod isel,mae cylchrediad cyflym yn cyflawni cyfradd gyfnewid uchel gyda ffabrigau,arwain at liwio unffurf rhagorol.\nSystem reoli gwbl ddeallus awtomatig:Nid oes angen gweithredwr sgiliau.\nDraenio tymheredd uchel pwysedd uchel,rinsio ac oeri:Draenio'n gyflym,rinsio dŵr poeth neu ddŵr iâ yn oeri yn uniongyrchol ar 135ºC..\nDefnydd pŵer isel eithafol:Arbed ynni a lleihau cost.\nGorchudd Teflon:Gorchudd Teflon i osgoi ffrithiant.\nCyfnewidydd gwres wedi'i adeiladu:Effeithlonrwydd uchel cyfnewid gwres,arbed defnydd o ynni a sicrhau tymheredd unffurf.\nPowdr cemegol yn cael ei fwydo i mewn yn uniongyrchol:Diddymu'n gyflym,atal rhag tagu.\nY rhaglennu lliwio gorau posibl:Mae'r cyfrifiadur yn dangos yr amrywiaeth o hyd ffabrigau yn dilyn y cynnydd mewn tymheredd,gellir cael y rhaglen lliwio orau yn unol â hynny trwy gyfuno adwaith cemegol ac amrywiaeth ffiseg.\nAml-system rinsio swyddogaeth:Rinsio cawod:Mae rinsio cawod yn cyflawni rinsio cyflym ac yn lleihau'r defnydd o ddŵr.\na.Rinsio gorlif syrffio:Golchwch y fflôt ar ronyn neu fflwff yn gyflym.\nb.Rinsio gan lawer:Draeniwch allan a'i fwydo i mewn fel arall er mwyn ei rinsio'n gyflym a lleihau'r defnydd o ddŵr.\nCCRW-system:Cyfuno oeri,rinsio a golchi cier ar yr un pryd–cwtogi cyfanswm yr amser beicio lliwio a lleihau'r defnydd o ddŵr i'r eithaf.\nCadwch y llawr yn sych:Dadlwytho'r ffabrigau sy'n amsugno heb lawer o ddŵr,cadwch y llawr yn sych,gwella'r amgylchedd gwaith.\nRheolir y broses lliwio yn llawn yn awtomatig:\na.Wedi'i reoli gan amser.\nb.Wedi'i reoli gan na.o gylchoedd o gylchrediad ffabrig.\nCymhareb gwirod a chyfaint gwirod yn cael ei reoli'n awtomatig.\nRheoli ac arddangos cyflymder ffabrig yn gyson.\nMae cylchrediad ffabrigau yn cydamseru rheolaeth.\nCyflymder ffabrig ac amser cylchrediad arddangos.\nModiwleiddio rheolaeth ar gyfer gwresogi ac oeri.\nRheoli cyflymder y ffabrig a'r cludwr yn unigol neu ar yr un pryd.\nMesurydd llif i reoli cyfaint y dŵr yn gywir.\nCyfanswm cofnod yfed dŵr.\nSystem glanhau ceir Kier\nRinsio amlswyddogaeth:Rinsio cawod,llawer o rinsio a rinsio gorlif dwbl.\nTwin-tanc dosio cemegol.\nMae powdr cemegol yn bwydo i mewn yn uniongyrchol,heb cyn-gwanhau.\nGwrthdröydd yn rheoli cyflymder y modur yn gyson ac yn arbed y pŵer.\nYr arddangosfa i ddangos cyflymder rhedeg y ffabrig go iawn a'i amser beicio fesul chwyldro.Canfod y wythïen yn awtomatig.\nCyfuno oeri,rinsio a golchi cier ar yr un pryd.\n999999999 http://schema.org/InStock USD 2020-12-31 https://www.dyeing-machine.com/cy/dyeing-machine-in-textile-industry.html\nPeiriant Lliwio Cyflymder Cyson Gwasgedd Uchel Cludiant Deallus Peiriant lliwio cenhedlaeth newydd gyda patent ledled y byd. Arloesi chwyldroadol,Amgylchedd-gyfeillgar. Arbedwch fwy na 65%o ddŵr,stêm,trydan,ac ategol,lleihau 65%dŵr gwastraff ac allyriadau CO2. Mae'r peiriant wedi patent ledled y byd,gan gynnwys Ewro,U..S..A..,U..K..,Yr Eidal,Yr Almaen,China,Taiwan,Gwlad Groeg,Twrci,India,Japan,Gwlad Thai,Indonesia,Malaysia,Fietnam,Korea……ac ati.,cyfanswm o fwy na 200 darn o batentau.Hefyd enillodd y peiriant hwn Wobr Arloesi Menter Nodedig a Gwobr Rhagoriaeth Taiwan gan lywodraeth Taiwan i gydnabod ei berfformiad rhagorol a'i ymroddiad i arloesi diwydiannol. Prif Nodweddion: Eithaf isel ac yn brifysgol-cymhareb gwirod:1:2.5~3.5 Cylchrediad ffabrigau ar gyflymder cyson. Dŵr yn gollwng allan o ffabrigau,mae ffabrigau'n amsugno ychydig o ddŵr â hunan ysgafnach-pwysau,felly cylchredeg yn gyflym gyda phwysedd ffroenell isel. Ni waeth pa mor hir o hyd y ffabrig,y cyfanswm na.o gylchoedd yr un peth. Mae cyfanswm amser y broses lliwio yn dibynnu ar hyd ffabrigau neu gyflymder cylchrediad ffabrigau. Bydd byrhau hyd ffabrig neu gyflymder ffabrig cyflymach yn lleihau cyfanswm amser y broses. Paru lliwiau rhagorol.Yn rhydd o wahaniaeth swp a thiwb. Yn lle arnofio ar y dŵr,mae'r ffabrig yn cael ei gludo ar gludfelt. Yn cyflawni rhedeg llyfn ac yn rhydd o gyffwrdd. Ffabrig wedi'i gludo ar gludfelt,osgoi rhag ffrithiant,ymestyn,snagio,sgrafelliad a pilio. Gollyngodd dŵr allan o ffabrigau,ffabrigau yn amsugno ychydig o ddŵr,lleihau disgyrchiant ffabrigau,yn cyflawni tensiwn isel,yn rhydd o gyrlio ymyl.Felly,nid oes angen pwytho ymylon ar gyfer ffabrigau spandex a tricot cyn lliwio. Cyfaint gwirod isel,mae cylchrediad cyflym yn cyflawni cyfradd gyfnewid uchel gyda ffabrigau,arwain at liwio unffurf rhagorol. Nid oes angen gweithredwr sgiliau. Draenio'n gyflym,rinsio dŵr poeth neu ddŵr iâ yn oeri yn uniongyrchol ar 135ºC.. Arbed ynni a lleihau cost. Gorchudd Teflon i osgoi ffrithiant. Effeithlonrwydd uchel cyfnewid gwres,arbed defnydd o ynni a sicrhau tymheredd unffurf. Diddymu'n gyflym,atal rhag tagu. Mae'r cyfrifiadur yn dangos yr amrywiaeth o hyd ffabrigau yn dilyn y cynnydd mewn tymheredd,gellir cael y rhaglen lliwio orau yn unol â hynny trwy gyfuno adwaith cemegol ac amrywiaeth ffiseg. Aml-system rinsio swyddogaeth:a.Rinsio cawod:Mae rinsio cawod yn cyflawni rinsio cyflym ac yn lleihau'r defnydd o ddŵr.b.Rinsio gorlif syrffio:Golchwch y fflôt ar ronyn neu fflwff yn gyflym.c.Rinsio gan lawer:Draeniwch allan a'i fwydo i mewn fel arall er mwyn ei rinsio'n gyflym a lleihau'r defnydd o ddŵr. Cyfuno oeri,rinsio a golchi cier ar yr un pryd–cwtogi cyfanswm yr amser beicio lliwio a lleihau'r defnydd o ddŵr i'r eithaf. Dadlwytho'r ffabrigau sy'n amsugno heb lawer o ddŵr,cadwch y llawr yn sych,gwella'r amgylchedd gwaith.\nSiopa'r Peiriant Lliwio Mewn Diwydiant Tecstilau gorau, mae angen i chi wybod am ansawdd uchaf gwneuthurwr Peiriant Lliwio Mewn Diwydiant Tecstilau, cyflenwr, cyfanwerthwr a dosbarthwr o ffatri yn Taiwan


Cyfoeth Naturiol Cymru / Gwlâu Cocos Aber Afon Dyfrdwy yn agor\nGwlâu Cocos Aber Afon Dyfrdwy yn agor\nMae Cyfoeth Naturiol Cymru (CNC) wedi cyhoeddi y bydd gwlâu cocos Aber Afon Dyfrdwy yn agor ar 1 Gorffennaf 2016.\nDyma’r nawfed flwyddyn yn olynol i’r gwlâu cocos agor ers i system drwyddedu gael ei chyflwyno. Mae’r system yn cyfyngu ar nifer y bobl sy’n cael casglu cocos, fel y gellir rheoli’r bysgodfa mewn ffordd gynaliadwy er budd casglwyr cocos, adar a’r amgylchedd yn gyffredinol.\nY llynedd roedd nifer y cocos yn isel, ond fe ymddangosodd llu o gocos ifanc yn hwyr yr haf diwethaf, sy’n golygu bod nifer fawr o gocos bach i’w cael yn awr.\nGan fod rhai o’r gwlâu yn orlawn o gocos mewn mannau, mae CNC yn bryderus y gallai cocos mwy gael eu gwthio i’r wyneb a marw. Er mwyn rhwystro hyn rhag digwydd a sicrhau digon o waith ar gyfer casglwyr cocos yn ystod wythnosau cyntaf y tymor, mae maint lleiaf y cocos y gellir eu casglu wedi cael ei leihau o 20 milimedr i 18 milimedr. Bydd hyn yn cael ei adolygu ganol mis Gorffennaf.\nMeddai Rick Prichard, Swyddog Pysgodfeydd Cregyn CNC: “Mae agor am naw mlynedd yn olynol yn rhywbeth na welwyd mohono’n digwydd erioed o’r blaen, ac mae’n dangos bod y bysgodfa’n cael ei rheoli mewn modd cynaliadwy. Rydym yn sicrhau’r cydbwysedd iawn, gan wneud yn siŵr fod digon o gocos i’w cael ar gyfer y diwydiant, ar gyfer y boblogaeth bwysig o adar hirgoes yn yr aber ac ar gyfer atgynhyrchu’r gwlâu ar gyfer y dyfodol.\n“Ein hamgylchedd yng Nghymru yw’r ased naturiol fwyaf gwerthfawr sydd gennym, gyda’r potensial o gynhyrchu mwy ar gyfer ein heconomi os defnyddiwn ef yn gynaliadwy.\n“Mae llwyddiant parhaus gwlâu cocos Aber Afon Dyfrdwy yn enghraifft wych o hyn.”\nCyn i’r cynllun trwyddedu gael ei gyflwyno, roedd patrwm ‘penllanw a thrai’ yn perthyn i’r diwydiant. Pan oedd y stociau cocos yn uchel, byddai’r gwlâu’n cael eu clirio o fewn wythnosau’n unig gan gannoedd o gasglwyr cocos, gan arwain at orfod cau’r gwlâu am sawl blwyddyn wedyn.\nYn awr, mae 53 o gasglwyr cocos trwyddedig i’w cael ar Afon Dyfrdwy. Rhaid iddynt gadw at nifer o reoliadau, fel y math o offer a ddefnyddir, yr oriau pan ellir casglu cocos a chwota casglu dyddiol sy’n cyfyngu ar faint o gocos y gellir eu cynaeafu.


Mynediad at Wyddorau Iechyd - Coleg Caerdydd a'r Fro\nMynediad at Wyddorau Iechyd\nMae cwrs Mynediad yn gyfle dysgu dwys, wedi'i anelu at oedolion sy'n dymuno astudio yn y brifysgol ond nad oes ganddynt y cymwysterau i wneud cais. Byddai cwrs Mynediad yn addas i fyfyrwyr hŷn sydd â phrofiadau helaeth o ran gwaith a bywyd ac sydd heb fod mewn addysg ffurfiol ers 3 blynedd neu fwy. Mae cwrs Mynediad Lefel 3 wedi'i ddylunio'n benodol i baratoi myfyrwyr at astudio ar lefel prifysgol.\nByddai'r cwrs hwn yn addas i ddysgwyr sy'n awyddus i ddilyn gyrfa mewn swydd gofal iechyd ac sy'n dymuno astudio un o'r graddau prifysgol canlynol (DS nid yw'r rhestr hon yn gyflawn)\n*Gallwch astudio'r cwrs hwn yn rhan-amser hefyd\nBydd y cwrs hwn yn ymdrin â phynciau yn:\n3 blynedd neu fwy allan o addysgu ffurfiol Saesneg TGAU C+ (os ydych yn bwriadu dod yn athro yng Nghymru byddwch angen gradd B mewn Mathemateg a Saesneg TGAU) neu IELTS Lefel 6 Cofiwch fod Mathemateg a Saesneg TGAU yn rhan o ofynion mynediad rhai prifysgolion, a Gwyddoniaeth TGAU mewn rhai achosion. Llwybrau gadael clir, wedi'u hymchwilio'n dda, gwybodaeth am gyrsiau prifysgol a gofynion mynediad. Sgiliau rhifedd lefel 2 sgiliau llythrennedd cryf ar lefel 2 /lefel 3 yn ddelfrydol. *Dylai myfyrwyr wneud gwaith ymchwil a sicrhau eu bod nhw'n bodloni gofynion mynediad cymhwyster y brifysgol o'r dewis. Bydd gofyn i chi ddarparu tystiolaeth o'ch cymhwyster cyn cofrestru.\nAsesiad parhaus gan gynnwys traethodau, cyflwyniadau, profion yn y dosbarth ac arholiadau.


Newyddion Ebrill 2017 | Ysgol Ddoethurol | Prifysgol Bangor\nNewyddion: Ebrill 2017\nPrifysgolion Cymru yn cyhoeddi cyfleuster ymchwil cenedlaethol newydd ar gyfer uwch-gyfrifiadura\nBydd Uwch-gyfrifiadura Cymru yn galluogi ymchwil wyddonol o'r radd flaenaf ledled y wlad Mae prifysgolion yng Nghymru wedi cyhoeddi rhaglen uwch-gyfrifiadura newydd gwerth £15m. Ariennir y rhaglen yn rhannol gan Gronfa Datblygu Rhanbarthol Ewrop drwy Lywodraeth Cymru. Bydd 'Uwch-gyfrifiadura Cymru' yn galluogi'r wlad i gystadlu'n fyd-eang am waith ymchwil ac arloesedd sy'n gofyn am gyfleusterau cyfrifiadura o'r radd flaenaf er mwyn efelychu a datrys problemau gwyddonol cymhleth\nDyddiad cyhoeddi: 28 Ebrill 2017\nÔl-ddoethur Ysgol Gwyddorau Chwaraeon, Iechyd ac Ymarfer yn rhoi prif anerchiad yng Nghymdeithas Ryngwladol Diogelwch Sgïo\nYn ddiweddar, cyflwynodd Dr Matt Barlow brif anerchiad yng Nghymdeithas Ryngwladol Diogelwch Sgïo, y 22ain Gyngres a gynhaliwyd rhwng 17 – 22 Ebrill yn Innsbruck, Awstria. Enw sgwrs Matt oedd "Motives for participation in high risk sport."\nRhinos should be conserved in Africa, not moved to Australia\nDyma erthygl yn Saesneg gan Matt Hayward o’r Ysgol Amgylchedd, Adnoddau Naturiol a Daearyddiaeth sydd yn cael ei hail gyhoeddi o'r gwreiddiol ar dudalen The Conversation ar ein tudalen Saesneg o dan drwydded Creative Commons. Mae The Conversation yn safle sy’n galluogi academyddion i ysgrifennu’n uniongyrchol er mwyn rhannu eu harbenigedd gyda’r cyhoedd. Darllenwch yr erthygl wreiddiol .\nDyddiad cyhoeddi: 27 Ebrill 2017\nFact Check: Do six million people earn less than the living wage?\nDyma erthygl yn Saesneg gan Tony Dobbins o’r Ysgol Funses sydd yn cael ei hail gyhoeddi o'r gwreiddiol ar dudalen The Conversation ar ein tudalen Saesneg o dan drwydded Creative Commons. Mae The Conversation yn safle sy’n galluogi academyddion i ysgrifennu’n uniongyrchol er mwyn rhannu eu harbenigedd gyda’r cyhoedd. Darllenwch yr erthygl wreiddiol .\nDarlithydd yn ennill gwobr genedlaethol am ymchwil i ffug lysoedd barn\nYng nghynhadledd flynyddol yr Association of Law Teachers, a gynhaliwyd yn gynharach y mis hwn ym Mhrifysgol Portsmouth, fe wnaeth Stephen Clear, Darlithydd yn y Gyfraith a Chydlynydd Ffug Lysoedd Barn Ysgol y Gyfraith Bangor, ennill gwobr bwysig Stan Marsh. Cipiodd Stephen y wobr am ei gyflwyniad poster gyda'r teitl: "Is This the Real Life, Is This Just Fantasy? Mooting, Employability and Expectations."\nMae eigionegwyr yn Ysgol Gwyddorau'r Eigion Prifysgol Bangor yn lansio project mawr i astudio cynnwrf y llanw yn y Fenai. Sut gall y project hwn helpu i leihau costau datblygu, gan arwain at ynni rhatach o'r llanw? Mae egni'r môr yn cynrychioli adnodd ynni helaeth a heb ei ddefnyddio gan fwyaf. Amcangyfrifwyd bod y farchnad fyd-eang am ynni morol werth tua £76 biliwn rhwng 2016 ac 2050, yn ôl y ffigurau a ryddhawyd gan yr Ymddiriedolaeth Garbon. Er mwyn cael mynediad i'r ffynhonnell hon o ynni, mae eigionegwyr yn Ysgol Gwyddorau'r Eigion Prifysgol Bangor wedi ennill dau grant mawr gwerth £230k i astudio'r cynnwrf yn y cefnfor. Yr amcan yw helpu i wella dyluniad a gweithrediad dyfeisiau i ddal ynni'r llanw.\nYmchwil arloesol i fuddion gemau cyfrifiadurol i drin Clefyd Parkinson\nMae niwrowyddonwyr yng ngogledd Cymru yn ymchwilio i fuddion posibl gemau cyfrifiadurol sy'n ysgogi'r ymennydd i drin Clefyd Parkinson. Arweinir yr astudiaeth gan ymchwilwyr yn Ysgol Seicoleg , Prifysgol Bangor, gyda Bwrdd Iechyd Prifysgol Betsi Cadwaladr ( BIPBC ) ac arbenigwyr niwrolegol yng Nghanolfan Walton, Lerpwl. Maen nhw'n astudio effeithiau sgrin gyffwrdd gyda gemau rhesymu gofodol ar ran o'r ymennydd a ddefnyddir i reoli symudiadau mewn cleifion Parkinson.\nMyfyrwyr PhD yr Ysgol Gwyddorau Chwaraeon, Iechyd ac Ymarfer yn helpu i drefnu'r gynhadledd ôl-radd Cymru gyfan gyntaf\nRoedd y gynhadledd ôl-radd Cymru gyfan gyntaf mewn Gwyddorau Chwaraeon ac Ymarfer a gynhaliwyd ddydd Gwener, 21 Ebrill ym Mhrifysgol Abertawe yn y campws ar y bae yn llwyddiant ysgubol.\nYn ôl ymchwil newydd mae ysgogi'r ymennydd drwy gyflawni swyddogaethau arwain yn y gwaith, neu aros ymlaen mewn addysg, yn helpu pobl i aros yn iach yn feddyliol yn ddiweddarach mewn bywyd. Arweiniwyd yr ymchwiliad sylweddol gan Yr Athro Linda Clare o Brifysgol Exeter, ac a fu'n aelod o Ysgol Seicoleg Prifysgol Bangor hyd yn ddiweddar, a chyhoeddwyd y canlyniadau yn y cyfnodolyn PLOS Medicine . Defnyddiwyd data a gasglwyd o dros 2,000 o bobl dros 65 oed a oedd yn ffit yn feddyliol, gan archwilio'r ddamcaniaeth bod profiadau sy'n rhoi her i'r ymennydd mewn ieuenctid a chanol oed yn gwneud pobl yn fwy gwydn i ddelio â newidiadau'n deillio o henaint neu salwch - mae ganddynt 'gryfder gwybyddol' uwch.\nAstudiaeth ASPIRE: Gweithredu rhaglen effeithiol therapi wybyddol seiliedig ar ymwybyddiaeth ofalgar (MBCT) mewn gwasanaethau GIG yn y Deyrnas Unedig\nRoedd ASPIRE yn astudiaeth ansoddol, archwiliadol ac eglurhaol mewn dau gam a gynhaliwyd i ddisgrifio darpariaeth bresennol MBCT yn y GIG yn y DU, datblygu dealltwriaeth o gostau a manteision tybiedig gweithredu MBCT, ac archwilio ffactorau rhwystrau a llwyddiant o ran gwell hygyrchedd.\nDyddiad cyhoeddi: 10 Ebrill 2017\nCelebrated 'English' poet Edward Thomas was one of Wales' finest writers\nShortly after 7am on April 9 1917, 39-year-old writer Edward Thomas was killed by a shell during the Battle of Arras in northern France. He left a body of mostly unpublished work that has since cemented his place as one of Britain’s greatest poets . This article by Andrew Webb, Senior Lecturer in English Literature, was originally published on The Conversation . Read the original article .\nDyddiad cyhoeddi: 7 Ebrill 2017\nThere are no two ways about it, grey squirrels are bad for the British countryside\nDyma erthygl yn Saesneg gan Craig Shuttleworth Cymrawd Ymchwil Arhydeddus o’r Ysgol yr Amgylchedd, Adnoddau Naturiol a Daearyddiaeth sydd yn cael ei hail gyhoeddi o'r gwreiddiol ar dudalen The Conversation ar ein tudalen Saesneg o dan drwydded Creative Commons. Mae The Conversation yn safle sy’n galluogi academyddion i ysgrifennu’n uniongyrchol er mwyn rhannu eu harbenigedd gyda’r cyhoedd. Darllenwch yr erthygl wreiddiol\nDyddiad cyhoeddi: 6 Ebrill 2017\nGwaith ymchwil Prifysgol Bangor o gymorth wrth warchod rhywogaeth newydd i’r rhestr gwarchod\nRydym yn ymwybodol bod masnachu a chludo ifori yn cael ei reoli’n dyn er mwyn gwarchod eliffantod, a bod cynnyrch a ddaw o anifeiliaid eraill fel corn y rhinoseros hefyd yn cael ei reoli’n llym mewn ymgais i roi stop ar y fasnach anghyfreithlon a potsio neu herwhela, sydd yn fygythiad i oroesiad rhai rhywogaethau. Mae’r rhestr y rhai a geir eu gwarchod yn ymestyn y tu hwnt i’r anifeiliaid mwyaf adnabyddus yr ydym mor hoff ohonynt. Y corff sy’n gyfrifol am reoleiddio a monitro’r fasnach mewn cynnyrch bywyd gwyllt yw CITES (neu Convention on the International Trade in Endangered Species), ac mae 183 gwlad yn ardystion iddo. Mae grŵp rhywogaeth arall bellach wedi ymuno â’r rhestr yn dilyn cyfarfod CITES diweddar, sef cath fôr y diafol, ac o heddiw ( 4 Ebrill) ymlaen, bydd y rheoliadau newydd yn cael eu gweithredu. Mae un fyfyrwraig o Brifysgol Bangor yn chwarae rhan mewn gwarchod cath fôr y diafol (devil ray) a’r gath fôr manta, sydd eisoes yn cael ei gwarchod.\nDyddiad cyhoeddi: 4 Ebrill 2017\nY mis hwn bydd Ysgol Peirianneg Electronig Prifysgol Bangor yn cynnal Cynhadledd PVSAT 13 (Gwyddoniaeth, Cymhwysiad a Thechnoleg Ffotofoltaidd, 5-7 Ebrill), gan ddwyn ynghyd wyddonwyr gorau a mwyaf disglair y maes solar ar gyfer y gynhadledd bwysicaf ar ymchwil ynni solar yn y Deyrnas Unedig. Caiff tua 5% o'n trydan ei gynhyrchu ag ynni solar yn y Deyrnas Unedig, ac oherwydd cynnydd o 25% mewn cynhyrchu ynni solar yn y blynyddoedd diwethaf a chostau cynhyrchu sy'n gostwng yn gynyddol, solar yw un o'r dulliau rhataf o gynhyrchu ynni ac mae'r dyfodol yn edrych yn llewyrchus i ynni solar. Mae'n parhau'n faes ymchwil poblogaidd yn sectorau gwyddoniaeth a pheirianneg prifysgolion y Deyrnas Unedig.


O'r fath fel Gwarant I Wella Ansawdd Rheolaeth Drysau Tempered Gwydr - Newyddion - Qingdao Kingstone Gwydr Cynnyrch Co, Ltd\nGwarant o'r fath i wella Ansawdd Rheolaeth Drysau Tymherog Gwydr\nFel gwarant i wella ansawdd rheolaeth Drysau Tempered Glass\nEr mwyn gwella ansawdd y Drysau Gwydr Tempered i gryfhau'r rheolaeth o'r broses i gryfhau'r Drysau Gwydr Tempered yn y broses gynhyrchu, rhaid ei gynhesu i'r tymheredd priodol, a dylai gwahanol rannau tymheredd wyneb y Drysau Gwydr Tempered fod yn unffurf, y ni all gwahaniaeth fod yn ormod, Rheoli'r data hwn i feistroli'r pwyntiau canlynol:\nYn gyntaf, amser gwresogi rhesymol. Mae pŵer gwresog y ffwrnais tymherus yn gyson, ac fel arfer mae'r amser gwresogi wedi'i osod tua 35 i 40 eiliad fesul metr sgwâr o Drysau Gwydr Tempered. Er enghraifft, mae amser gwresogi y Drws Gwydr Tempered 6mm o tua 6 × 38 eiliad = 228 eiliad Mae'r dull cyfrifo yn addas ar gyfer y Drysau Gwydr Tempered cyffredin gyda thrwch llai na 12mm. Pan fydd trwch y Drysau Gwydr Tempered yn 12 ~ 19mm, mae'r dull cyfrifo sylfaenol o amser gwresogi tua 40 ~ 45 eiliad fesul drysur tymheredd 1mm trwchus.\nYn ail, yn ôl llwyth y ffwrnais, dewiswch dymheredd gwresogi rhesymol ac yn rheoli tymheredd y ffwrnais yn effeithiol. P'un a yw llwyddiant y Drys Gwydr Tempered yn bennaf oherwydd tymheredd isaf y Drysau Gwydr Tempered, unwaith y bydd ffenomen gorlwytho ar y ffwrnais trydan, bydd y tymheredd ffwrnais yn gollwng, gan arwain at y Drysau Gwydr Tempered yn yr adran oeri pan fydd oeri wedi'i achosi gan wedi torri. Drysau tymherus yn y ffwrnais gwydr yn bennaf yw dargludiad, ymbelydredd a chyffyrddiad. Yma, nid yw'r llwyth ffwrnais trydan yn cyfeirio at yr ardal a feddiannir gan y Drysau Gwydr Tempered yn y ffwrnais drydan, ond trwch y Drys Gwydr Tempered, y berthynas rhwng y tymheredd gwres a'r amser gwresogi. Ar hyn o bryd, mae'r rhan fwyaf o wneuthurwyr yn defnyddio'r adran wresogi ffwrnais dur yn gyffredinol yn cael ei rannu'n ardal wresogi bach iawn, o dan amgylchiadau arferol, yn yr ardal wresogi elfen wresogi canolog, mae yna bob amser Drysau Gwydr Tempered yn y endothermig, yn yr ardal ffwrnais, Yma bob amser yn Ddrws Gwydr Tempered, sy'n rhanbarthol, mae'r effaith wresogi hefyd yn rhanbarthol, os yw'r ffwrnais drydanol o fewn rhanbarth y defnydd gwres yn fwy na'r effaith wresogi, dechreuodd y tymheredd y tu mewn i'r rhanbarth ostwng, sy'n or-lwyth ffenomen.\nYn drydydd, mae'r gwresogi yn gyfartal, mae'r Drys Gwydr Tempered yng nghynllun y cynllun hefyd yn bwysig iawn. Trefniant rhesymegol y ffilm yw sicrhau unffurfiaeth y llwythi hydredol a thrawsrywiol yn y ffwrnais, hynny yw, dylai trefniant y Drys Gwydr Tempered ym mhob ffwrnais ac amser clirio pob ffwrnais fod yn unffurf.\nAr sail meistroli'r tair elfen uchod, ond hefyd i wneud cyn gynted ag y bo modd i'r cyflymder oeri cyflymaf yn y gyfradd oeri, mae'r gyfradd oeri yn dibynnu ar drwch y Drys Gwydr Tempered ac eiddo eraill y Drws Gwydr Tempered, y Tempered gwydr Oeri cadarnhaol a negyddol Drysau gwydr Mae capasiti oeri y Dryser Gwydr Tempered 5mm yn gyfwerth â mwy na dwywaith y capasiti oeri y Dryser Gwydr Tempered 6mm. Mae cynhwysedd oeri y Drysau Gwydr Tempered 5mm yn gyfwerth â'r un o Drysau Gwydr Tempered 6mm.\nYn olaf, wrth gynhyrchu dur yn ystod y Drys Gwydr Tempered i barhau i symud, ni ellir crafu ac anffurfio'r olion ar y chwith. Mae'r symudiad hwn yn cynnwys gwydr y Drys Gwydr Tempered yn y ffwrnais gwresogi yn y symudiad pendol poeth, y symudiad pendol poeth yw gwneud wyneb gwydr gwahanol rannau'r gwres yn gyfartal; Mae hefyd yn cynnwys y Drysau Gwydr Tempered yn yr adran oeri arafwyd o'r symudiad pendwm i sicrhau bod y dur Mae'r Drysau Gwydr Tempered yn cael ei dorri'n gyfartal. Ni ellir crafu'r darn gwreiddiol o Drysau Gwydr Tempered, swigod, ac ati, gall yr amodau hyn achosi i'r Drysau Gwydr Tempered gael eu torri.\nPâr o: Beth i'w Gwneud Gyda Chynhyrchu Gwydr Tempered\nNesaf: Gwydr Tempered Wedi'i Gyflwyno Prawf Difrifol O Diogelu'r Amgylchedd


Rhwng 1982-7 roeddwn i'n canu gyda'r band roc Cymraeg Ceffyl Pren. Gwnaethom perfformio 100 neu fwy o weithiau yn fyw, gan gynnwys Neuadd Dewi Sant, y dwyrain pell a Gogledd America ar daith ddwywaith. Bob amser yn canu yn y Gymraeg.\nAr ôl imi adael y band, nes i barhau i ysgrifennu caneuon gydag artisitaid Heneghan a Lawson, Mal Pope a Steve Allan Jones.\nNes i gyfieithu rhai o ganeuon yr Alarm ar eu record hir Change/Newid. Nes i gynhyrchu sesiwn y band i'r BBC gyda Chôr Orpheus Morrison. Tony Visconti oedd yna i gynhyrchu'r caneuon ar gyfer yr albwm, gan gynnwys y gân Hwylio Dros y Mor / A New South Wales. Cyflwynodd y band disg arian i mi ar gyfer gwerthu 60,000 o gopïau o ' r albwm hwn.\nRhwng 1989-93, tra'n gweithio fel cynhyrchydd gyda BBC Radio Cymru, nes i gynhyrchu sesiynau gan artistes fel John Cale, Gorky's Zygotic Mynci, Datblygu a pheilot arbrofol cymysgu electronica a newyddion gan Ty^ Gwydr.\nRoedd gen i raglen radio am gerddoriath y byd ar Radio Cymru. Enw'r rhaglen oedd Canu'r Byd. Nes i recordio yn y maes ar gyfer y rhaglen yn Sarawak, India ac Awstralia.\nNes i fynd i fynyddoedd Altai y Mongolia gyda Paul Islwyn Thomas i gyflwyno rhaglen deledu ddogfen am ganu khoomïy ar gyfer S4C yn 1993.\nTra ' n byw yn County Kerry, Gweriniaeth Iwerddon, chwaraeais cerddoriaeth traddodiadol Iwerddon bob wythnos yn Joe's Piano Bar yn Ardfert.\nErs troad y Mileniwm, teulu sydd wedi cael blaenoriaeth dros chwarae a chynhyrchu cerddoriaeth, ond yr wyf yn dal i fwynhau gwrando.


Rydyn ni’n galw ar bob person ifanc sy’n credu’n angerddol mewn llesiant emosiynol ac iechyd meddwl!\nYdych chi eisiau helpu Llywodraeth Cymru i lunio dull gweithredu ysgol gyfan o ymdrin â llesiant emosiynol ac iechyd meddwl? Ydych chi eisiau cyfle i roi barn ar y dull gorau o sicrhau bod y gefnogaeth mewn ysgolion yn wir yn gweithio i blant a phobl ifanc? Os ydych chi, cyflwynwch gais i fod yn rhan o’n Bwrdd Ieuenctid – gallwch lawrlwytho’r ffurflen gais yma.\nYn ddiweddar mae Llywodraeth Cymru wedi cychwyn rhaglen waith newydd sy’n edrych ar ddull ysgol gyfan o ymdrin â llesiant emosiynol a iechyd meddwl, ac rydyn ni eisiau i bobl ifanc ein helpu i lunio dull gweithredu sy’n gweithio i chi. Rydyn ni’n gweithio ar y cyd â’r Rhaglen Law yn Llaw at Blant a Phobl Ifanc (T4CYP) i wneud hyn. Rhaglen yw T4CYP sy’n cael ei hariannu gan Lywodraeth Cymru i wella gwasanaethau iechyd meddwl i blant a phobl ifanc yng Nghymru.\nRydyn ni’n chwilio am 15 o bobl ifanc o bob rhan o Gymru. Rydyn ni eisiau cael ceisiadau gan bobl o bob cefndir, ac yn arbennig os ydych chi’n aelod o leiafrif neu grŵp sydd o dan anfantais (sy’n cynnwys bod yn gymwys i dderbyn prydau ysgol am ddim).\nBydd bod yn rhan o’r grŵp yma’n gyfle i chi newid sut rydyn ni’n trafod llesiant emosiynol a iechyd meddwl yng Nghymru, a gwneud yn siŵr bod y gefnogaeth sy’n cael ei darparu yn wir yn gweithio i blant a phobl ifanc!\nMae’r rôl yn cynnwys cynghori tîm dull gweithredu ysgol gyfan Llywodraeth Cymru a’r tîm T4CYP i ddatblygu, cyflwyno a chraffu ar eu rhaglenni gweithgarwch, a chwrdd â swyddogion Llywodraeth Cymru, Aelodau Cynulliad, swyddogion Byrddau Iechyd a ffigurau eraill allweddol fel y Comisiynydd Plant.\nOs ydych chi’n meddwl mai chi yw’r person iawn ar gyfer y gwaith yma, paratowch eich ffurflen gais a’i dychwelyd erbyn 12:00 ar ddydd Iau 10fed Ionawr. Cynhelir y cyfarfod cyntaf o’r Bwrdd Ieuenctid ar ddydd Sadwrn 19 Ionawr neu dydd Mercher 23ain Ionawr (yn dibynnu pa ddiwrnod sy’n siwtio aelodau’r Bwrdd).\nBydd angen i chi fynd i gyfarfodydd grŵp sy’n cael eu cynnal o leiaf 3 gwaith y flwyddyn ar ddiwrnod sy'n siwtio aelodau'r grŵp y gorau, gall hyn fod yn ddydd Sadwrn, yn ystod gwyliau’r ysgol neu ar ddiwrnod ysgol. Byddwn ni’n trefnu ac yn talu am eich costau teithio, eich bwyd a’ch llety (os bydd angen i chi aros dros nos). Byddwn ni’n cynnal y cyfarfod cyntaf yng Nghaerdydd, ond wedyn bydd yn dibynnu ar beth sy’n gweithio i aelodau’r grŵp.\nYn ogystal â helpu i lunio gwasanaethau iechyd meddwl a llesiant mewn ysgolion, bydd bod yn aelod o’r Bwrdd Ieuenctid yn rhoi cyfle i chi ddatblygu sgiliau newydd a chwrdd a dod i nabod pobl ifanc o bob rhan o Gymru. Fel aelod o’r Bwrdd bydd disgwyl i chi weithio’n galed, ond rydyn ni’n gobeithio sicrhau bod y cyfarfodydd mor rhyngweithiol â phosib, a’n bod ni’n cael tipyn o hwyl ar hyd y ffordd! Felly os ydych chi’n hoffi sŵn y cyfle yma, rhowch wybod i ni, os gwelwch yn dda.\nAr ôl i ni dderbyn yr holl geisiadau, byddant yn cael eu trafod gan Plant yng Nghymru, swyddogion o Lywodraeth Cymru a T4CYP. Byddwn ni’n rhoi gwybod i chi ydych chi wedi bod yn llwyddiannus mor gynted â phosib.


Llyfrgell Owen Phrasebank - canmoliaeth\nSgen i ddim ond canmoliaeth i bawb.\nRoedd canmoliaeth i'r gystadleuaeth, a dim cwynion wrth y chwaraewyr.\nCafwyd canmoliaeth fawr i'w ddehongliad hynod bersonol o'r digwyddiadau.\nYn dilyn llwyddiant y gyfres NOW Hear This y llynedd ailadroddwyd hyn a chafwyd canmoliaeth fawr iddi.\nY ffilm Zulu ym ennill canmoliaeth.\nAr gyfer Wythnos Ymwybyddiaeth Cyffuriau ym mis Tachwedd, creodd yr adran Addysg y gyfres Know Your Poison, sydd wedi derbyn canmoliaeth o sawl ffynhonnell ers hynny am ei thriniaeth realistig o gyffuriau, cyfreithlon ac anghyfreithlon.\nCafwyd canmoliaeth uchel am y cyflwyniad o'r ddau lyfr sef Requiem (FaurÑ) a Gloria (Vivaldi) ynghyd â'r Côrâl Arnom gweina dwyfol un.